9/2/2019 11:27:36 PM\n9342 جار خوێندراوەتەوە\nلە پەیوەندیدا بە ژنەوە، کۆمەڵێک چەمکی گرنگ ھەن، تا ئەمڕۆ نەبوون بە بەشێکی لە کایەی ڕۆشنبیریی ئێمە کە ڕەنگە بتوانن ھەندێک بینینی جیاواز بخەنە سەر ئەو دۆخەی ژنان ئەمڕۆکە لە کۆمەڵگای ئێمەدا لەناویدا دەژین. لەوانەش بۆ نموونە چەمکەکانی misogyny، واتە ”ژننەفرەتیی“، یان ڕقبوونەوە لە ژن و نەفرەتلێکردنی. یاخود چەمکی سێکسیزم، sexism، بە مانای کردەی دروستکردنی فەرق و جیاوازیی لەسەر بنەمای ڕەگەز و لەوێشەوە ھەڵاوێردەکردن بەرامبەر بە ئافرەتان لەسەر بنەمای مێ بوونیان. ھەردوو چەمکەکە پێویستیان بە چاندنێکی بەرفراوان لەناو ڕۆشنبیریی ئێمەدا و لەناو سیستمی پەروەردە و سیستمی ئەخلاقیی ئێمەدا ھەیە.\n”ژننەفرەتیی“ دیاردەیەکی دێرینە و لە زۆربەیا کۆمەڵگاکانی جیھاندا بە فۆرم و شێوازی جیاواز ئامادەیە. نەفرەت و ڕق بەرامبەر بە ژن نەفرەت و ڕقێکی قووڵە بەگشتیی و لەو ژنانە بەتایبەتیی کە بوێری ئەوەیان ھەیە، تەحەدای ھەیمەنەی نێرسالاریی و تەحەدای کولتور و پراکتیکی فەحلبوون و تەحەدای فۆرمە جیاوازەکانی پیاوەتیی پەڕگیر بکەن. ئەو ژنانەی لەناو دونیای پیاواندا توانای بەرزکردنەوەی نیشانەی پرسیاریان ھەیە بەرامبەر ئەو بەھا و نرخ و ھێز و پەیوەندییانەی کە وەک بەڵگەنەویست وەرگیراون و بەشێکن لەو ژینگەیەی تیایدا ژننەفرەتیی دروستکراوە، زیاتر لە ھەمووان دەکەونە بەر ڕق و نەفرەتی پیاوان. ژننەفرەتی لە زۆر شوێنی کۆمەڵگادا ئامادایە، لە پێش ھەمووانیشەوە لەناو ئەو ژمارە زۆرە لە پێشداوەریی و نوکتە و وێنە و زاراوەی ژیانی ڕۆژانەدا کە تێکەڵێکی گەورە و ئاڵۆز لە ڕق و بەسوک تەماشاکردنی ژن دروستدەکەن.\nچەمکەکانی تری وەک ”نێرسالاریی“، ”فحولەت“، ”پیاوەتیی“، ”باوکسالاریی“ و ھتد.. پێویستیان بەوەیە بکرێن بە بەشێک لە چەمکە سەرەکییەکانی ناو ڕۆشنبیریی ئێمە، تا ئاستی ئەوەی ببن بە بەشێک لە زمانی ژیانی ڕۆژانەی زۆرینەی کۆمەڵایەتیی ئەو کۆمەڵگایە.


كۆی گشتی توشبوانی ئایدز لە هەرێم ڕادەگەیەنێرێت – basknet.org\nلەجیهان 9.36 ملیۆن هەڵگری ڤایرۆسی كەمی بەرگری لەش (HIV) ئايدز ن و ساڵانە نزیكە یەك ملیۆن كەس دەكوژێت لە جیهان و نزیكەی دوو ملیۆنی تریش وەك توشبووی نوێ دەكاتە قوربانی ، وەزارەتی تەندروستی حكومەتی هەرێمی كوردستان ڕایدەگەیەنێت: لەساڵی 1986ەوە تائێستا 32 هاووڵاتی هەرێم توشی نەخۆشییەكە بوون و لەمساڵیشدا شەش حاڵەتی نوێی نەخۆشیەكە لەنێو هاووڵاتیانی هەرێم تۆماركراوە.\nوەزارەتی تەندروستی حكومەتی هەرێمی كوردستان ئامارێكی لەسەر توشبووان بەنەخۆشی ئایدز بڵاوكردەوە و ڕایگەیاند: لەساڵی 1986ەوە تائێستا 32 هاووڵاتی هەرێم توشی نەخۆشییەكە بوون و لەمساڵیشدا شەش حاڵەتی نوێی نەخۆشیەكە لەنێو هاووڵاتیانی هەرێم تۆماركراوە.\nئەوەشی خستەڕوو: ڕۆژی جیهانی ئەیدز، دەرفەتێكی جیهانییە بۆ هۆشیاركردنەوەی خەڵك و یەكخستنی هەوڵەكانی دەزگا پەیوەندارەكان و خستنەڕووی هاوكاری و پاڵپشتییە بۆ توشبوانی نەخۆشی ئەیدز لەسەر ئاستی جیهان .\nرونیشیكردۆتەوە: لەجیهان 9.36 ملیۆن هەڵگری ڤایرۆسی كەمی بەرگری لەش (HIV) هەیەو ساڵانە نزیكە یەك ملیۆن كەس دەكوژێت لە جیهان و نزیكەی دوو ملیۆنی تریش وەك توشبووی نوێ دەكاتە قوربانی، هەرچەندە تائێستا ئەیدز، چارەسەری بنەبڕكەری نییە، بەڵام دەرمانی دژە ئەیدزی زۆر كاریگەر هەنە كە دەتوانن بەتەواوی كۆنتڕۆڵی نەخۆشییەكە بكەن و دەرفەت بەتوشبوو بدەن كە ژیانێكی ئاسایی وەك هەر كەسێكی تر بژیت ئەمەش دەسكەوتێكی پزیشكی مەزن بوو كە ژیانی ملیۆنان توشبووی ئەیدزی رزگاركرد بەجورێك بەكارهێنانی دەرمان رێژەی مردنی لە 38% كەمكردۆتەوە هەروها هۆكاری كەمبونەوەی لە 36% توشبوی نوێیە، چونكە رۆڵێكی گرنگی هەیە لە پێشگیری و خۆپارێزی لە نەخۆشی ئەیدز .\nلە ڕاگەیەندراوەكەدا ئەوەش هاتووە: لەهەرێمی كوردستان لەمساڵدا شەش حاڵەتی نوێی نەخۆشیەكە لەنێو هاووڵاتیانی هەرێم تۆماركراوە، بەمەش كۆی گشتی توشبوانی ئەیدز لە هەرێم ( لە ساڵی 1986 تا كۆتایی 2018) دەبێتە 32 حاڵەت ، كە نۆیان یان لە ڕەگەزی مێینەن و 23شیان نێرینەن، هەموویان لە ژێر چاودێری پزیشكی خۆپارێزین لە هۆبەكانی كۆنتڕۆڵی نەخۆشی ئەیدز لە هەرێمی كوردستان، پشكنینی پێویست و چارەسەر و هۆشیاریان پێ دەدرێت.\nتەندروستی هەرێم دەشڵێت: ساڵانە زیاتر لە 350 هەزار پشكنینی ڤایرۆسی ئەیدز لە هەرێم ئەنجامدەدرێت، هەموو بیانییەكان كە دێنە هەرێم پشكنینیان بۆ دەكرێت، هەروها هەموو بوتڵێكی خوێن دەپشكنرێت و ئەوانەی تازە ژیانی هاوسەری پێكدێنن، كرێكاری شوێنە گەشتیارییەكان، بەندكراوەكان ، نەخۆشانی گورچیلەی درێژخایەن و نەخۆشی سیل و هەوكردنی جگەرو ئەوانەی نەشتەرگەریان بۆ ئەنجامدەدرێت، هەموویان پشكنیان بۆ ئەنجامدەدرێت لە چوارچێوەی پڕۆگرامی كۆنتڕۆڵی نەخۆشی ئەیدز لە هەرێم كە جگە لەم پشكنیانە، چاڵاكی هۆشیاری و دابینكردنیدەرمان و ئامێر و پێوویستی پشكنین لەخۆدەگرێت ، ئاشكراشیكردوە: لەمساڵدا لەئەنجامی پشكنینی بیانییەكان 23 حاڵەتی نەخۆشییەكە دۆزراوەتەوەو رەوانەی وڵاتانی خۆیان كراونەتەوە.\nلەبەشێكی دیكەی راگەیەنراوەكەدا ئەوەش دەڵێت: لەم رۆژەدا پەیاممان بۆ هاووڵاتیان ئەنجامدانی خۆ ویستانەی پشكنینی ئەیدزە بۆ دڵنیابوون لە سەلامەتیمان لە نەخۆشیەكە، هەروها دوركەوتنەوە رەفتارە مەترسیدارەكان وەك كاری سێكسی لەدەرەوەی ژیانی هاوسەری، دووركەوتنەوە لە تاتۆكردن، بەكارنەهێنانی دەرزی و سرنجی بەكارهاتوو. دووركەوتنەوە لە ماددە هۆشبەرەكان.


ئەلفرێد ھیچکۆک - ویکیپیدیا، ئینسایکڵۆپیدیای ئازاد\n(ڕەوانەکراوە لە ئەلفرید ھیچکۆکەوە)\nئەلفرێد جۆسێف ھیچکۆک\n(١٨٩٩-0٨-١٣) ١٣ی ئابی ١٨٩٩\nلەینتنستۆن، ئێسێکس، ئینگڵتەڕا\n٢٩ی نیسانی ١٩٨٠(١٩٨٠-04-٢٩) (٨٠ ساڵ ژیاوە)\nبێل ئەیر، کالیفۆرنیا، ویلایەتە یەکگرتووەکانی ئەمریکا\nویلایەتە یەکگرتووەکانی ئەمریکا (لەوەتەی ١٩٥٥ەوە)\nزانکۆی سەینت ئیگنەیتیەس، لەندەن\nدەرھێنەر، بەرھەمھێنەری فیلم، ئاکتەر، سیناریۆنووس، مۆنتێر، دەرھێنەری ھونەری\nئالما ڕیڤل (ھاوسەرگیری ١٩٢٦)\nلیستی خەڵاتی وەرگیراوەکانی ئەلفرێد ھیچکۆک\nئەلفرێد جۆزێف ھیچکۆک (١٣ی ئابی ١٨٩٩ – ٢٩ی نیسانی ١٩٨٠) دەرھێنەر و بەرھەمھێنەرێکی فیلمی بەڕیتانی بوو، کەوا بە یەکێک لە کاریگەرترین کەسایەتیەکانی سینەمای جیھان دادەنرێت. ھیچکۆک نازناوی "مامۆستای وروژاندن"ی پێدرابوو بە سیفەتی فیلمەکانیەوە کە ٥٠ فیلمی بەرھەمھێنابوو لەماوەی شەست ساڵدا، ھەروەھا لە سەردەمێکدا کەوا ھۆڵیوود بایەخی زۆری بە ئاکتەران دەدا، ھیچکۆک ھەمان ناوبانگی ئاکتەرانی ھەبوو، بەھۆی دەرکەوتنی زۆری لە چاوپێکەوتنەکان و بوونی ڕۆڵی بچووک لەنێو فیلمەکانی خۆی و ھەروەھا پێشکەشکردنی بەرنامەی "Alfred Hitchcock Presents" لەنێوان ساڵانی ١٩٥٥ بۆ ١٩٦٥.\nھیچکۆک لەساڵێ ١٩١٩ ھاتە نێو بواری فیلمسازیەوە و یەکەم کاری بریتیبوو لە نەخشێنەری کارتی سەردێرەکان، کە لەوکاتەدا یارمەتیدەر بوو کارە تەکنیکیەکانی فیلم. ھیچکۆک یەکەم کاری دەرھێنانی خۆی بۆ فیلمی The Pleasure Garden کرد لە ساڵی ١٩٢٥. یەکەمین فیلمی سەرکەوتووشی، لە ساڵی ١٩٢٧ بوو بەناوی The Lodger: A Story of the London Fog کەوا زۆرکەس بەو فیلمە لەقەڵەمی دەدەن کە بووە ھۆی لەدایکبوونی ژانرەی "سریلەر - جۆش و خرۆش"، ھەروەھا فیلمێکی تری ساڵی ١٩٢٩ کرد بەناوی Blackmail کەوا بووە یەکەمین فیلمی دەنگدار لە مێژووی سینەمای بەڕیتانیا. لەدەی سیەکان، ھیچکۆک دوو فیلمی تری سریلەری بەرھەمھێنانە بەناوەکانی The 39 Steps (١٩٣٥) و The Lady Vanishes (١٩٣٨) کەوا وەک لە دوو باشترین فیلمە بەڕیتانیەکانی سەدەی بیستەم لە قەڵەم دەدرێن.\nلە کۆتایی سیەکان، ھیچکۆک بووە فیلمسازێکی گرینگ و ناسراو لەسەر ئاستی نێودەوڵەتی، و بەرھەمھێنەرێکی ھاوڕێی بەناوی دەیڤد سێلزنیک ڕازیکرد تاکو بێتە ھۆڵیوود. لەوێ، ھیچکۆک زنجیرەیەکی سەرکەوتنی گەورەی بەدەستھێنا. یەکەم فیلمی لە ھۆڵیوود، فیلمی Rebecca بوو کە بۆ ١١ خەڵاتی ئۆسکار پاڵێورا و خەڵاتی ئۆسکاری باشترین وێنەی ساڵی بردەوە. فیلمەکانی دواتری بریتی بوون لە Foreign Correspondent (١٩٤٠), Shadow of a Doubt (١٩٤٣), و The Paradine Case (١٩٤٧). لە کۆی گشتی ھەر ٥٣ فیلمەکەیدا، داھاتی ٢٢٣ میلیۆن دۆلار کۆبۆتەوە، لەگەڵ ٤٦ پاڵاوتنی ئۆسکار و ٦ بردنەوە. دواتر ھیچکۆک چوار فیلمی تری دەرھێنا کەوا ھەر چواری بە باشترینەکانی مێژوو دادەنرێن لەنێویاندا Rear Window (١٩٥٤), Vertigo (١٩٥٨), North by Northwest (١٩٥٩), and Psycho (١٩٦٠).\nھیچکۆک دوای مردنیشی سەروەتێکی دەوڵەمەندی سینەمای دوای خۆی جێھێشت. فیلمی Vertigo وەک باشترین فیلمی مێژوو دیارکرا لەلایەن کۆمەڵگەی فیلمی بەڕیتانیاوە و توانی پێش فیلمی Citizen Kane بکەوێتەوە کە پلەی یەکەمی داگیرکردبوو. تاکو ساڵی ٢٠١٨، ھەشت لە فیلمەکانی لەلایەن تۆماری نەتەوەیی فیلمی ئەمریکی بۆ پاراستنی فیلمە کۆنەکان خرانە لیستەکەوە وەک باشترینەکان لەنێویاندا، ئەو فیلمەی خۆی بەلایەوە باشترین بوو Shadow of a Doubtی ساڵی ١٩٤٣. ھیچکۆک چوار مانگ بەر لە مردنی و لە ساڵی ١٩٧٩ ڕێزلێنانی شاھانەیی بەڕیتانیای لێنرا و وەک سوارچاک دیارکرا.\nستایلی ھیچکۆک چەندین سیفەتی تیادا بەدی دەکرێت وەک بوونی جوڵەی کامێرا، و دانانی چوارچێوە بۆ دیمەنەکانی بە مەبەستی زیادکردنی ترس و دڵەڕاوکێ بۆ دیمەنەکە. ڕەخنەگری فیلمسازی ڕۆبن وود دەربارەی ھیچکۆک دەڵێ "دیمەن فیلمەکانی ھیچکۆک وەک ئەندامی لەش وان، ھەریەکەیان بە یارمەتی ئەندامەکانی تر، مانایە ویستراوەکە بەڕونوی دەگەینن".\nبەشداربووانی ویکیپیدیا، «Alfred Hitchcock»، ویکیپیدیای ئینگلیزی. سەردان لە ١١ی ئابی ٢٠١٩.\nوەرگیراو لە «https://ckb.wikipedia.org/w/index.php?title=ئەلفرێد_ھیچکۆک&oldid=635359»\nکۆچەرانی ئینگلیز لە ویلایەتە یەکگرتووەکان\nدەرھێنەرانی فیلمی ئینگلیز\nئەم پەڕەیە دواجار لە ٠٧:٠٤ی ١١ی ئابی ٢٠١٩ نوێ کراوەتەوە.


نێتانیاهوو پێداگریی لەسەر شەڕ دژی ئێران کردەوە\nسەرۆکوەزیرانی ئیسرائیل لە قسەکانی خۆیدا لە کاتی ڕاگەیاندنی دەوڵەتی نوێی ئیسرائیل، جەختی لەسەر شەڕ بە دژی ڕێژیمی ئێران و ئاکارە تیکدەرانەکانی لە ناوچەکەدا کردەوە.\nڕۆژی یەکشەممە ٢٨ی بانەمەڕ، "بنیامین نێتانیاهوو" سەرۆکوەزیرانی ئیسرائیل لە قسەکانیدا لە ڕێوڕەسمی سوێندخواردنی وەزیرانی دەوڵەتی نوێ و تازە ڕاگەیەندراوی ئیسرائیلدا، پێداگریی لەسەر درێژەپێدان بە شەڕ لەگەڵ حزووری نیزامیی ڕێژیمی ئێران لە سووریەدا و بەرنامەی ناوکی و مووشەکییەکانی کردەوە.\nناوبراو هەروا جەختی کردووەتەوە کە ئیسرائیل لە کاروباری ئەمنییەتیدا بەردەوامە لە هەوڵەکانی بۆ سەرکوتی تێرۆریزم و تەنانەت لە ئەوپەڕی قەیرانی کۆرۆناشدا شەڕ لەگەڵ تیرۆریزم بۆ یەک چرکەش ڕانەوەستاوە.\nنێتانیاهوو بە دڵنیاییەوە وتوویەتی کە دەوڵەتی داهاتوو، شەڕ لەگەڵ حزووری نیزامیی ڕێژیمی ئێران لە سووریەدا لێبڕاوانە درێژە پی دەدات و هەروەها لە هەوڵەکانی بۆ پیشگرتن لە بەرنامە ناوکی و مووشەکییەکانی ڕێژیمی ئێران بەردەوام دەبێت.\nئەو گوتارەی نێتانیاهوو لەگەڵ ناڕەزایەتیی چەند نوێنەریکی بەرەکانی عەرەب بەرەوڕوو بووەوە و هەوڵیان دابوو کە بە هاواری بەرز، وتاربێژییەکەی پێ ڕابگرن.\nسەرۆکوەزیرانی ئیسرائیل هەروەها وتوویەتی: "ئەم ئامانجانە بەردەوام یەکێک لە بنەڕەتە گرینگەکانی سیاسەتی بەرگری و ئەمنییەتیی ئیسرائیل بووە".\nئیسرائیل لە ماوەی ساڵانی ڕابردوودا و بەتایبەت ئەم دواییانە بە هێرشەکانی بۆ سەر بنکەکانی چەکدار و گرووپەکانی سەر بە ڕێژیمی ئێران لە سوورییەدا هەوڵی داوە دەستی ڕێژیمی ئێران لەو ناوچەیە کورت بکاتەوە و تا ئاستێکی بەرچاو تەنگی بەو هێزانە هەڵچنیوە.


کوردیپێدیا - تەها ئاغاجان\n👫 تەها ئاغاجان | پۆل: کەسایەتییەکان | زمانی بابەت: 🏳 کوردیی ناوەڕاست\nناوی تەواوی (تەها ئاغاجان کەرەم) لە دایکبووی ساڵی 1957 لە شاری خانەقینخانەقین وە لەسەرەتای ساڵانی 1970 لە خانەقینەوە بەرەو شاری هەولێرهەولێر بە شێوەیەکی خێزانییەوە نیشتەجێ دەبن, وە دەرچووی پەیمانگای تەکنیکی شاری هەولێرە, وە جێگای ئاماژەیە کە خاوەنی سێ خووشک و سێ برای خوێندەوارە.\nوە دەستپێکی کاری هونەری دەگەڕێتەوە بۆ ساڵی 1975 کە بە یەکەم شانۆگەری بەناوی مڕۆڤ و ئازارەکانەوە کە لە دەرهێنان ونواندنی خۆی دا بووە لە هۆڵی گەل پێشکەشی کردووە لە پاشان لە چەندین شانۆگەری و بەرنامەی تەلەفزیۆنی کە دیارترین بەرنامە بەرنامەی زووم زوومە لە ساڵی 1991 لەکەناڵی گەلی کوردستان پەخشکدەکرا وە جگە لەمانە بەشداری لە چەندین زنجیرە درامای تەلەفزیۆنی کردوە لەگەڵ ئەوەشدا لە چەندین فلیمی سینەمایی دا وەکو ئەکتەر رۆلی بینیوە لەگەڵ چەندین کورتە فلیمی تر....\nدیارترین ئەو شانۆگەریانەی کە هونەرمەند تەها ئاغاجان ڕۆلیان تێدا بینیوە ئەمانەن\n1.شانۆگەری محەمەد و سێوی...نواندن\n2.شانۆگەری لاس و غەزال...نواندن\n8.شانۆگەری چیای ئاگرین... نواندن\n9شانۆگەری ماندوکراو... نواندن\n10شانۆگەری مەمو زین...نواندن\n11شانۆگەری یۆلیۆس و قەیسەر...نواندن\n12.شانۆگەری چیرۆکی ئەوپیاوەی خۆی کووشت...نواندن\n13.شانۆگەری ئەراکی بەشی 1|2|3|...ئامادەکردن\n14. شانۆگەری تەنەکەی نەوت...نواندن\nجێگای ئاماژە کە بەیەکێک لە هونەرمەندە ناسراوەکانی هەولێری پایتەخت و کوردستان دادەنریت کە خاوەن مێژوویەکی جوانی بزووتنەوەی شانۆ و سینەماو دراما کوردی بوو , بەڵام بۆ دواجار لە بەرواری 15-02-2017 بە نەخۆشیەکی کووشندە ماڵئاوایی لە هونەر و دۆستانی کرد.\n#خانەقین | #هەولێر |\n 🇰 تۆماری تایبەت بۆ کوردیپێدیا | 🏳 کوردیی ناوەڕاست | نامەیەکی بەڕێز (ئەحمەد کامەران) سەبارەت بە (تەها ئاغاجان) بۆ کوردیپێدیا لە 24-12-2019\n1. 👁 15-02-2017\n📅 رۆژی کۆچی دوایی: 15-02-2017\n🎓 جۆری خوێندن: ⚙ تەکنیک\n➕ ئەم بابەتە لەلایەن: (هاوڕێ باخەوان)ەوە لە: Jan 24 2010 3:55PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 24 2019 3:24PM باشترکراوە\n👁 ئەم بابەتە 45,390 جار بینراوە\n📷 فایلی وێنە 1.0.1 15 KB Jan 24 2010 3:55PM هاوڕێ باخەوان


١٠٠ هاوڵاتی دەستبەسەرکراو بۆ بەندیخانەی دیزڵ‌ئاوای کرماشان گوازرانەوە و سەدانی دیکە هەر وا دەستبەسەرن | KHRN\nماڵ هه‌واڵه‌کانئازادیئازادی کۆبوونه‌وه\t١٠٠ هاوڵاتی دەستبەسەرکراو بۆ بەندیخانەی دیزڵ‌ئاوای کرماشان گوازرانەوە و سەدانی دیکە هەر وا دەستبەسەرن\n١٠٠ هاوڵاتی دەستبەسەرکراو بۆ بەندیخانەی دیزڵ‌ئاوای کرماشان گوازرانەوە و سەدانی دیکە هەر وا دەستبەسەرن\nبەگوێرەی زانیارییەکانی تۆڕی مافەکانی مرۆڤی کوردستان، لە دوو ڕۆژی ڕابردوودا ١٠٠ هاوڵاتی لە دەستبەسەرگە ئەمنییەکانی شاری کرماشانەوە بۆ بەندیخانەی دیزڵ‌ئاوا گوازراونەتەوە. هەروەها نزیکەی ٢٠٠ هاوڵاتی دیکە هەر وا لە دەستبەسەرگەکانی ئیدارەی ئیتلاعات وئیتلاعاتی سپای پاسداراندا دەستبەسەرن.\nبەپێی ئەو هەواڵانەی لە کرماشانەوە بە دەستمان گەیشتووە، خۆپیشاندەرە دەستبەسەرکراوەکان لە گروپی پێنج و ١٠ کەسی دا لە ژوورە تاکەکەسییەکانی دەستبەسەرگەی ئیدارەی ئیتلاعات لە مەیدانی نەفت و دەستبەسەرگەی ئیتلاعاتی سپای پاسداران لە بڕیارگەی نەبیی ئەکرەم دا دەستبەسەرن.\nدەگوترێت لە نێوان دەستبەسەرکراواندا، منداڵ و هەرزەکاری ١٢ بۆ ١٧ ساڵیش هەن کە لە دۆخێکی نالەباردا لە ژوورە تاکەکەسییەکانی ئەو دەستبەسەرگانەدا دەستبەسەرن.\nبەگوتەی سەرچاوەکانی تۆڕی مافەکانی مرۆڤی کوردستان، لێکۆڵەرە ئەمنییەکان دەستبەسەرکراوانیان بەمەبستی وەرگرتنی وتەی زۆرەملی و دابپێدانانی تەلەفزیۆنی خستووەتە ژێڕ فشارەوە و بە سەختی ئەشکەنجەیان دەدەن، هەر بۆیە لە سەرتاسەری ئەو دەستبەسەرگانەدا دەنگی گریان و هاواری ئەشکەنجەدران دەبیسترێت.\nهەروەها ئەو دوو ناوەندە ئەمنییە بەردەوامن لە چێککردنی ڤیدیۆ و وێنەکانی خۆپیشاندانەکان و لەو ڕێگەیەوە خۆپیشاندەران دەناسنەوە هەوڵی دەستبەسەرکردنیان دەدەن.\nجێگەی ئاماژەیە کە سەدان هاوڵاتیی دیکە لە دەستبەسەرگەی پۆلیسی ئاسایشی کرماشاندا دەستبەسەرن و لێکۆڵینەوەیان لەگەڵدا دەکرێت.


پێنج شەممە, 20. 2. 2020\t-\nئاشکرایە دەسەڵاتی سیاسی بۆ بەردەوامی، لە هەموو ئامرازەکانی رامیاری و ئابووری و کلتووری و ...هتد کەڵک وەردەگرێ و کۆماری ئیسلامی ئێرانیش کە ئامانجی ئەم راگەیەندراوەیە، لەو بازنەیەدا دادەندرێ، بەو جیاوازییە کە لە لووتکەی دڕندەیی و سەرکوتکاریدایە.\nسیستمی ویلایەتی فەقی لە ٤١ ساڵ تەمەنی نگریسی خۆیدا، لە نێوخۆی ئێران بە مێتۆدی جۆراوجۆری وەکوو برسی کردن و پەرەپێدانی مادە هۆشبەرەکان و گرتن و کوشتن و ...هتد، دەسەڵاتی خۆی بەسەر گەلانی ئێراندا سەپاندووە و هاوکات سیاسەتی دەرەکیشی لەسەر بناغەی هەناردە کردنی شۆڕش(صدور انقلاب) و دەستێوەردان لە وڵاتان و پشتیوانی و هاندانی گرووپە بناژۆخوازەکان بە مەبەستی ئاژاوە و تێکدانی ئارامی لە ناوچە داڕشتووە.\nئەوەش بۆتە هۆکار کە لە ئێستادا زۆربەی هەرە زۆری وڵاتانی ناوچە و جیهان کۆماری ئیسلامیی ئێران وەک مەترسییەکی گەورە بو سەر ئاسایشی خۆیان پێناسە بکەن و رۆژ بە رۆژ لە ئاستی نێوخۆ و دەرەوە تووشی داڕمانی سیاسی دەبێتەوە.\nلە بەرەبەرەی ١١مین خولی هەڵبژاردنی بەناو مەجڵسی شورای ئیسلامی کە بڕیارە لە ٢ی رەشەمەی ئەم ساڵ، واتە ١٣٩٨ی هەتاوی لە ئێران بەڕێوە بچێت، رژیم جارێکی دیکە بە هەموو توانا و لە هەموو ڕەهەندەکانی سیاسی و نەتەوەیی و مەزهەبی و تەنانەت عەشیرەیی کەڵکی وەرگرتووە بۆ راکێشانی گەلانی ئێران و لە سەرووی هەموویان گەلی کورد بۆ سەر سندووقەکانی دەنگدان.\nوەک پێشتر ئاماژەمان پێدا بە هۆی گوشارە نێودەوڵەتییەکان و کشانەوەی ویلایەتە یەکگرتووەکانی ئامریکا لە رێکەوتنی "بەرجام" و گەڕانەوەی گەمارۆ ئابووریەکان کە ئیزۆلەبوونی زیاتری ئێرانی بەدوادا هاتووە لەلایەک، و کورت هێنانی بوودجەیی ئەو وڵاتە لە لایەکی دیکەوە، رژیمی ستەمکاری ئێرانی بەرەوڕووی سەدان کێشەی ئابوری و ئیداری لە بەڕیۆەبردنی وڵات کردووە و رۆژانە بە سەدان کارگە و کۆمپانیای تووشی زەرەر و زیان و لە کۆتاییدا داخران کردۆتەوە و بە گشتی پشتی کەرتی تایبەتی شکاندووە و دەرەتانی سەرمایەگوزاری لە کەمترین ئاستی خوی دایە.\nکۆی ئەو خاڵانە کە ئاماژەمان پێدا، لە حاڵێک دایە کە خەڵک ئێران بە درێژایی تەمەنی ئەو رژیمە و بەتایبەت لە دوو ساڵی رابردوودا، ناڕەزایەتی و بێزاری خۆیان بە نیسبەت سیاسەتی نێوخۆیی و دەرەکی رژیم دەربڕیوە و لە خەزەڵوەری ئەو ساڵدا و لە کەمتر لە حەوتوویەکدا ١٥٠٠ کەسی لە خەڵکی وەزاڵەهاتووی لە ژێر ناوی تێکدەر و سەر بە بێگانە، لە شەقامەکان ئێران بە دەستڕێژی راستەوخۆ خەڵتانی خوێن کرد.\nهاوکات بە هۆی دەست تێوردان لە کاروباری وڵاتانی ناوچە و پەرەپێدانی تێرۆر و گرژی و ئاڵۆزی لە ڕێگای سپای قودسەوە کە ئەنجامەکەی بوو بە بەئامانجگرتنی فەرماندەی ئەو هێزە(قاسم سلێمانی) تێرۆریستییە لەلایەن ئامریکاوە و پاشان کردنە ئامانجی فڕۆکەی هێڵی ئاسمانی ئۆکراین کە تێیدا ١٧٦ کەسی بێتاوان بوونە قوربانی، بوون بە هۆکار کە لە رووی نێودەوڵەتی ئەو کار و کردەوانە قیزەونانەی رژیم محکووم بکرێن و هەڵوێستەی جیهانیی لێ بکەوێتەوە.\nئەو مژارانە و چەندین مژاری دیکە کە لێرەدا دەرەتانی باسکردنییان نییە، سەلمێنەری ئەو ڕاستییەن کە رژیمی ستەمکار و پاوانخوازی ئێران، مەشرووعییەتی خۆی بە تەواوی لەدەست داوە و لە بەرانبەردا بۆ مەشرووعیەت وەرگرتن بۆ خۆی، پێویستی بە راکێشانی خەڵکە بۆ سەرسەندووقەکانی دەنگدان، تا کوو لە چاوی کامیرا و میدیاکانییەوە بە رای گشتی لە نێوخۆ و دەرەوە نیشان بدات کە خەڵکی ئێران لە پشت نیزامی دەسەڵاتدارە.\nئەوەی کە جێگەی داخە ئەوەیە کە چ لە ئێران بە گشتی و چ لە کوردستان بەتایبەتی کەسانێک هەن کە ئاگاهانە و نائاگاهانە کەوتوونەتە داوی مەشرووعییەتدان بە رژیم. بۆیە لەو نووسراوەیەدا بە پێوستی دەزانین کە ئاوەڕێکی جیدی و فیکری ڵێ بدرێتەوە. چوونکە ئەگەر بێت و ئۆپۆزسیۆن و خەڵک وشیار و ئاگادار نەکرێنەوە و لە شانۆگەریی هەڵبژاردنی ئەمجار بەشداری بکەن، لەڕاستیدا دەرەتانێکی دیکە دەدەن بە رژیم بۆ هەناسەدان و خۆکۆکردنەوەیەکی دیکە. ئەوەش وادەکات کە تەمەنی رژیم درێژتر بێتەوە و جارێکی دیکە دەست ببات بۆ هەموو جینایەت و تاوانێک دژی گەلانی بندەستی ئێران.\nچوونکە زۆربەی نیزیک بە تەواوی ئەو بەربژێرانە کە سەلاحییەتییان لەلایەن شورای چاودێرەوە پەسند کراوە، کەسانی گرێدراو بە رژیم و دەزگا ئەمنی و نیزامییەکانن و بەشێوەی جۆراوجۆر خۆشخزمەتیی خۆیان بۆ رژیم نیشانداوە و سەڵماندووە. لەو راستایەدا پێویست بە ئاماژەیە کە تا لە ڕۆژی هەڵبژاردنەکانی نیزیک دەبینەوە، دەبینین کە بەربژێرەکان و کەسانی دەورووبەرییان بە بەشداری کردن لە شین و شایی خەڵک لە حەوزەی دەنگدانی خۆیان، دەکەونە سواڵکردنی دەنگ و خۆدەرخستن بەتایبەت لە مزگەوتی شار و گوندەکان.


توشبونی شەش كارمەندی كۆمپانیایەك بە كۆرۆنا رەتدەكرێتەوە\nبەڕێوەبەرایەتی گشتیی تەندروستیی گەرمیان و كۆمەڵگەی دەروازەی نێودەوڵەتیی پەروێزخان جەختدەكەنەوە هیچ حاڵەتێكی كۆرۆنا لەنێو كارمەندەكانیاندا تۆمارنەكراوە.\nلەو بارەیەوە بەڕێوەبەرایەتی گشتیی تەندروستیی گەرمیان رایگەیاند، خۆشبەختانە تائێستا لە گەرمیان و لەمیانەی پشكنینەكاندا هیچ حاڵەتێكی ڤایرۆسی كۆرۆنا (كۆڤید 19) دەستنیشاننەكراوە و دوایین 10 كەس كە پشكنینی تاقیگەییان بۆ ئەنجامدراوە، دەرەنجامەكانیان نێگەتیڤ بوە و هەڵگری ڤایرۆسەكە نەبون.\nهاوكات راگەیاندنی كۆمەڵگای دەروازەی نێودەوڵەتیی پەروێزخان جەختدەكاتەوە، دوای ئەوەی دەنگۆی ئەوە بڵاوبوەوە، شەش كارمەندی كۆمپانیای لۆكس ئەیجنسی لەنێو مەرزی نێودەوڵەتیی پەروێزخان توشی ڤایرۆسی كۆرۆنا بون، دەركەوتوە پشكنینی سەرجەم ئەو كارمەندانە پاك دەرچون و كەسیان هەڵگری ڤایرۆسەكە نین.\nئاماژە بەوەشكراوە، ئەو دەنگۆیە دوای ئەوە دێت، كە سامپڵ لە بەشێك لە فەرمانبەر و كارمەندانی نێو كۆمەڵگای دەروازەی نێودەوڵەتیی پەروێزخان وەرگیرا بۆ دڵنیابونەوە لە دۆخی تەندروستییان، لەو چوارچێوەیەشدا گومان لە پشكنینی ئەو شەش كارمەندەی كۆمپانیای لۆكس ئەیجنسی كرا، بەو هۆیەشەوە بۆ دڵنیابونەوەی زیاتر دوبارە پشكنینیان بۆ كرایەوە.\nداواش لە سەرجەم شۆفێرو بازرگان و فەرمانبەر و كرێكارو كارمەندانی نێو كۆمەڵگای دەروازەكە دەكەن، پابەندی رێنماییە تەندروستییەكان بن، بەپێچەوانەوە رێكاری یاسایی بەرانبەریان دەگیرێتەبەر، بۆ ئەو مەبەستەش چاوپۆشی لە هیچ كەسێك ناكرێت.


یه‌كێتی و مووچه بڕین. . . به‌هرۆز جه‌عفه‌ر\nئه‌وه خۆی دیاره، كه به‌به‌رنامه له‌ڕێگه‌ی " باس" و باسوخواسی تره‌وه، په‌لاماری یه‌كێتی ئه‌درێت و، ئه‌وه‌ش هه‌تا بڵێی درۆیه‌كی گه‌وره‌یه، كه گوایه دووكه‌س له‌ناو یه‌كێتی مووچه‌ی خه‌ڵكی كوردوستانیان بڕیوه‌و، نه باس نیوز له‌كۆبونه‌وه‌كه‌ی نێوان عه‌بادی و نه‌وشیرواندا بووه، نه نه‌وشیروانیش تا ئه‌و ئاسته بچوك بۆته‌وه، ببێته په‌یامنێری ده‌زگا ئیعلامییه‌كانی پاراستن. هه‌رچه‌ند ئێستا پارتی شه‌فاعه‌تێكی وا بۆ گۆڕان ئه‌كات. گۆڕان خۆی ئه‌وه‌نده به‌رگریی له‌خۆی ناكات. چونكه هێشتا ماویه‌تی به‌ته‌واوی شه‌هوه‌تی خۆی پێ به‌تاڵ بكاته‌وه.\nئێمه هه‌ر زۆر ده‌مێكه، ئه‌وه‌مان وتووه، كه ئه‌م هێزانه (هه‌موویان) به‌تایبه‌ت ئه‌و قیاده مافیایه‌ی ناوی خۆیان ناوه یه‌كێتی و ڕوبارێك خوێن و چی و چی، قۆناغی ئه‌وه‌یان تێپه‌ڕاندووه كه ڕه‌خنه‌یان لێبگرێت. واته زۆر ده‌مێكه ئه‌وه به‌سه‌رچووه، ئیتر خۆمان سه‌رقاڵ بكه‌ین به‌وه‌ی یه‌كێتی و پارتی و ئه‌وسا بزوتنه‌وه‌ی گۆڕان باشن یان خراپ. . .\nده ڕۆژ پێش ئێستا له وتاری "داعش چی توركیایه" پێشتریش له‌ده‌زگای پێنوسه‌كان، ڕونمان كردبوه‌وه، كه دكتۆر ڕۆژ به‌نوێنه‌رایه‌تی پارتی، ئیمزای بۆ مالكی كردبو، كه هه‌رێمی كوردوستان (400) هه‌زار به‌رمیل نه‌وت ئه‌نێرێته ده‌ره‌وه‌و، پاره‌كه‌شی ئه‌نێرێت بۆ به‌غدا، كاتێك ئاشتی هه‌ورامی نه‌یتوانی ئه‌و بڕه بنێرێته ده‌ره‌وه، پاره‌كه‌ش نه‌نێررا بۆ به‌غدا، مالكی مووچه‌كه‌ی بڕی، خۆشییه‌كه‌ی ئه‌وه‌بو، ئه‌وكات تا نێچیرڤان نه‌ڕۆشته به‌غدا، ئه‌و هه‌موو نوێنه‌ره‌ی كورد نه‌یانئه‌زانی مالكی مووچه‌كه‌ی بڕیوه!!.\nئه‌وه‌ی ئه‌مێنی، ، له‌سه‌رێكه‌وه شانی ئه‌و شته‌ی ئێستا ناوی یه‌كێتیه، ئه‌وه هه‌ڵئه‌گرێت كه‌پێی بكرێت، هه‌ق نییه خه‌ڵكێك ئه‌وه‌نده ده‌ماریان به‌رز بێته‌وه، گوایه غه‌در له‌یه‌كێتی ئه‌كرێت. . نه‌بابه، ، نه. ، ، ئه‌مه كه‌ی یه‌كێتی بوو. ؟. ئایا ئه‌مه‌ی ئێستا هه‌یه یه‌كێتی یه‌و ناوی یه‌كێتی یه؟. ئه‌مه ئه‌و گروپه بازرگانه چاوچنۆكه‌ن، كه له‌به‌ر ملیۆنێك دۆلار هه‌ر یه‌كێكیان ئاماده‌یه دوو تایه بخاته ژێر كوردوستان و له‌خواری به‌سره‌وه بیفرۆشێت. حه‌یفت نه‌كرد به‌مانه ئه‌ڵێی یه‌كێتی، هه‌موو شت ئه‌كه‌ن ته‌نها بیری یه‌كێتی یان نه‌ماوه، ته‌نها ئاگایان له‌مه‌سه‌له‌ی كوردو ڕه‌عییه‌ت نییه. . ئه‌و هه‌موو كادره ڕۆشنبیره، ئه‌و هه‌موو خاوه‌ن مێژووه، ئه‌و هه‌موو گه‌نجه‌یان خه‌ساندو تۆراند و مراند. .\nئه‌مه یه‌كێتییه؟. كامیان له‌ماوه‌ی ئه‌م ساڵانه‌دا، سودمه‌ند نه‌بون له‌پارتی، كۆسره‌ت ڕه‌سول لیوای بۆ دامه‌زرێنراوه له‌سه‌ر وه‌زاره‌تی ناوخۆ و كوڕی كردووه به‌وه‌زیرو، خۆشی ڕۆژێك ده‌وام ناكات له‌سه‌رۆكایه‌تی هه‌رێم مووچه‌و نه‌سرییه‌كه‌ی بۆدێته ماڵه‌وه.\nعیماد ئه‌حمه‌د، بۆخاتری وه‌رگرتی ملیۆنێك و سه‌دو په‌نجا هه‌زار دۆلار، هه‌ریه‌كه‌م سه‌عات ووتی ئاگام له‌فلس به‌فلسی پاره‌ی نه‌وت هه‌یه. . كامی دیكه‌یان، ئه‌وه سبه‌ی و دوسبه‌ی پیاوه لیبراڵه‌كه‌ی كه‌ركوكیش له‌به‌رامبه‌ر پرۆژه‌یه‌كی ستراتیژیدا له‌هه‌ولێر بۆی ده‌كه‌نه‌وه، په‌یوه‌ندییه‌كانی ئاسایی ئه‌كاته‌وه له‌گه‌ڵ پارتی. . . سه‌رم سوڕماوه، خه‌ڵكی ئێمه بڕیاریانداوه هه‌ر مافه‌كانی خۆیان نه‌ناسن. .


دادگایی بەدەل بەرواری و ئومێد بەرۆشکی جارێکی دیکە دواخرایەوە\nوێنە.. لە رووداوێکی هاتوچۆدا خوێندکارێکی کۆلێژی پزیشکی گیانی لەدەستدا\nزانایان پێشبینی رووداوێک دەکەن لە بۆشایی ئاسماندا\nکۆمسیۆن بڕی پاداشتی وەرگرتنەوەی کارتی بایۆمەتری راگەیاند\nزانیاری نوێ لەسەر موچە هات\nلە پەروەردەوە؛ بڕیار لەبارەی فرۆشگای خوێندنگەکانەوە درا\nبڕیارێکی تایبەت بە وانەی وەرزش و هونەر لە قوتابخانەکان\nئاگادارییەک لە هاتوچۆی هەولێرەوە\nوێنە.. رووداوێکی هاتوچۆی سەخت لە چۆڵترین شەقامی هەولێردا\nئاگادارییەک لە وەزارەتی خوێندنی باڵای هەرێمی کوردستانەوە\nپاسپۆرت دەدرێت بە پەنابەرانی عێراقی لە لیتوانیا\n6032 جار خوێندراوەتەوە\nدانیشتنی دادگایی کردنی بەدەل بەرواری و چالاکوانێکی دیکەی دەستگیرکراوی بادینان لە دادگای ھەولێر دواخرا، پارێزەری دەستگیرکراوانی بادینانیش دەڵێت:" ھیچ بەڵگەیەکی یاسایی نیە بەدەل بەرواری و ئومێد بەرۆشکی تاوانبار بکات".\nنرخی نەوت ٧٩ دۆلاری تێپەڕاند\nئەمڕۆ پێنج شەممە، دانیشتنی دادگایی کردنی بەدەل بەرواری و ئومێد بەرۆژکی کەدوو چالاکوانی بادینانن لە دادگای ھەولێر دواخرا، پارێزەری دەستگیرکراوانی بادینانیش دەڵێت:" ھیچ بەڵگەیەکی یاسایی نیە بەدەل بەرواری و ئومێد بەرۆشکی تاوانبار بکات".\nئەوەشیخستەڕوو،"شایەتحاڵەکان ئاگایان لەو ئیفادە نەبوو کە بەناویانەوە لەسەر دۆسیەکە دراوە"، بۆیە داوای رزگارکردنی بریکارەکانی کرد".\nبەشێک لەپەرلەمانتاران بەشداری دانیشتنەکەیان کردبوو، کازم فاروق سەرۆکی فراکسیۆنی نەوەی نوێ لەبەردەم دادگاوە رایگەیاند، لەناو دانیشتنی دادگا ھیچ بەڵگەیەک نەبوو بەدەل بەرواری و ئومێد بەرۆشکی تاوانبار بکات.\nسەرۆکی فراکسیۆنی نەوەی نوێ، وتیشی:" دەسەڵات تۆقیوە لە خەڵک و ئەو کەسانەی داوای مافی خەڵک دەکەن".\nکوڕەکەی بەدەل بەرواری ئەوەیخستەڕوو، "باوکی لەکاتی دەستگیرکردنیدا ١١٠ کیلۆ بووەو ئێستا دابەزیوە بۆ ٦٠کیلۆ"، کچەکەیشی بەگریانەوە بۆ ئێن ئاڕتی دواو وتی:"باوکم تاوانبار نیەو داوای مافی خەڵکی کردووە"\n١١ مانگ پێش ئێستا ئەو دوو چالاکوانە لەلایەن پۆلیسی دھۆکەوە دەستگیرکران و دواتریش، لەلایەن دادگای دھۆکەوە بە تۆمەتی خراپ بەکارھێنانی ئامێرەکانی پەیوەندی و رێکخستنی خۆپیشاندان بڕیاری زیندانیکردنیان بۆ دەرکرا.\nسەرباری رەخنە و داواکارییە ناوخۆیی و نێودەوڵەتییەکان بۆ ئازادکردنیان، لەمانگی ئایاری ئەمساڵدا، سەرۆکایەتی دادگای پێداچوونەوەی ھەرێم بڕیاری دادگای تاوانەکانی ھەولێری بۆ پێنج رۆژنامەنووس و چالاکوانی بادینان پەسەندکرد و سزای شەش ساڵ زیندانیکردنیان بەسەردا درا .\nماوەی زیاتر لە حەوت مانگە، ژمارەیەک رۆژنامەنوس و چالاکوانێکی مەدەنی لە بادینان دەستبەسەرکراون و لە شوباتی ئەمساڵیشدا، دادگای تاوانەکانی ھەولێر پێنجیانی دادگاییکرد و سزای شەش ساڵ زیندانیکردنی بۆ ھەریەک لەوان دەرکرد.\nریفراندۆم، رووداوێک بەبێ موراجەعات\nگۆڕانکارى لە دابەشکردنى موچەى سبەینێ کرا\nزانایان هۆکاری لەناوچوونی گەلی سەدومیان ئاشکراکرد\nسبەى موچەى ئەم وەزارەتە دابەش دەکرێت


باكوورى كوردستان Archives - تۆڕی میدیایی خەڵک\nهه‌ینی، 27 ئایار، 2022\nتۆڕی میدیایی خەڵک / باكوورى كوردستان\nخەڵک- پۆلیسی هەولێر رایگەیاند، به تۆمه‌تی ئه‌نجامدانی دوو تاوانی جیا، هێزه‌كانیان دوو كه‌سیان ده‌ستگیركردوه كه یه‌كێكیان وەك گەنجێكی كارمەند لەدەزگایەكی راگەیاندن لە تۆڕەكۆمەڵایەتییەكان خۆی بەژنان و كچان ناساندووەو هەڵیخەڵەتاندوون. هۆگر عەزیز، وتەبێژی پۆلیسی هەولێر بە رۆژنامەنووسانی راگەیاند، بنکەی پۆلیسی کوردستان پیاوێکیان دەستگیرکرد کە وێنەی گەنجێکی بەکارھێنابوو بۆ ھەڵخەڵەتاندنی کچان لە فەیسبوک، هەروەها پۆلیسی نەھێشتنی تاوان نوسینگەی رۆژھەڵات ئافرەتێکیان دەستگیر کرد کە لە بازاری لەنگەی شاری ھەولێر دزی لە ٧ھاووڵاتی کردبوو. ئاماژه‌ی به‌وه‌شكردوه، " ئەو کەسەی وەک بێژەر خۆی ناساندووە ته‌مه‌نێكی گه‌وره‌ی هه‌بووە و دوای لێكۆڵینه‌وه‌ش دانی به تاوانه‌کەیدا ناوه و تاوانه‌كه‌شی له‌ڕێگه‌ی به‌كارهێنانی وێنه‌ی گه‌نجێكه‌وه كردوه و به‌هۆیه‌وه په‌یوه‌ندی سۆزداری و خۆشه‌ویستی له‌گه‌ڵ چه‌ند كچێكدا دروستكردوه، ئێستاش ئه‌و تۆمه‌تباره به مادده‌ی 2ی مۆبایل ده‌ستبه‌سه‌ركراوه". هۆگر عەزیز ئاماژەی بەوەشکرد، لە چالاکییەکی دیکەدا، ئافره‌تێكیان ده‌ستگیركردوه كه هاووڵاتی هه‌رێمی كوردستان نییه، بەڵام لە هەولێر نیشتەجێ بووە، حەوت کەس داوایی یاساییان لەسەر تۆمارکردبوو کە بڕێک پارە و حەوت مۆبایلی دزیوە له بازاڕه‌كانی هه‌ولێر به‌تایبه‌تیش له بازاڕی له‌نگه". پۆلیسی هەولێر دەشڵێت، ئەو تۆمەتبارە به‌پێی مادده‌ی 446 له‌یاسای سزادانی عێراقی ده‌ستبه‌سه‌رە.\nتاگ: باكوورى كوردستان\nبەوێنە؛بەشێك لەناوچەئاوییەكانی پاركی نیشتمانی چیای ئاگری بەستوویەتی\nخەڵك – بەهۆی ئەو شەپۆلی سەرماوسۆڵەی ڕووی لە ناوچەكە كردووە،…\nلە ئامەد ئاهەنگی ملیۆنی نەورۆز ئەنجام دەدرێت\nخەڵك- لە شاری ئامەدی باكووری كوردستان ئاهەنگی ملیۆنی بۆ…\nشەوی رابردوو پۆلیسی توركیا ئۆپەراسیۆنی گەڕان و پشكنینی…


شه‌ش زلهێزه‌كه‌ی جیهان بۆ وتووێـژكردن سه‌باره‌ت به ئێران ئه‌م هه‌فته‌یه كۆده‌بنه‌وه\nكاربه‌ده‌ستان ده‌ڵێن ئه‌م هه‌فته‌یه شه‌ش زلهێزه‌كه‌ی جیهان كۆبوونه‌وه‌یه‌ك بۆ وتووێـژكردن له‌سه‌ر ڕازیـكردنی ئێران سـاز ده‌كه‌ن تا كاری هه‌سـتیاری ناوه‌كی ڕابگرێت.\nدیبلۆماته گه‌وره‌كانی ئه‌ڵمانیا و پـێـنج ئه‌ندامه هه‌میشه‌یـی‌یه‌كه‌ی ئه‌نجومه‌نی ئاسایشی نه‌ته‌وه یه‌كگرتووه‌كان -- وڵاته یه‌كگرتووه‌كانی ئه‌مریكا، فه‌ره‌نسـا، به‌ریتانیا, ڕوسـیا، چین -- به نیازن له كۆبوونه‌وه‌یه‌كی لابه‌لا له‌پاڵ كۆبوونه‌وه‌ی هه‌شـت وڵاتی پـیشه‌سـازی جیهانی له به‌رلین كۆبـبنه‌وه.\nئه‌و كۆبوونه‌وه‌یه‌ی شه‌ش هێزی جیهانی دووهه‌مین كۆبوونه‌وه‌یه له یه‌ك هه‌فته‌دا.\nوتووێژه‌كان پـێش ئه‌و كۆبوونه‌وه‌یه‌ش دێت كه بڕیاره له‌م مانگه‌دا له نێوان به‌ڕێوه‌به‌ری سـیاسه‌تی ده‌ره‌وه‌ی یه‌كێتی ئه‌وروپا خافێر سۆلانا و گه‌وره وتووێژكاری ناوه‌كی ئێران عه‌لی لاریجانی ئه‌نجام بدرێت.\nمانگی چوار سۆلانا و لاریجانی وتووێـژیان سه‌باره‌ت به پلانێـك كرد كه تیایدا ده‌بێت ئێران كاره‌كانی پـیـتاندنی یۆرانیۆم فراوان نه‌كات ئه‌گه‌ر هاتوو هێزه جیهانیـیه‌كان هه‌وڵی زیادكردنی سـزای نه‌ته‌وه یه‌كگرتووه‌كانی له‌سه‌ر نه‌ده‌ن.\nسه‌باره‌ت به‌م بابه‌ته په‌یامنێری به‌شی ئینگلیزی ده‌نگی ئه‌مریكا له وه‌زاره‌تی ده‌ره‌وه، ده‌یڤد گۆلوست، ڕاپـۆرتێـكی ئاماده‌كردووه و هاوكارمان حه‌یده‌ر كه‌ریم وه‌ریگێڕاوه‌ته سه‌ر زمانی كوردی، وه ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه، ماوه‌كه‌ی 3 خوله‌كه.


👁 Этот пункт был просмотрен раз 3,504\n👁 Этот пункт был просмотрен раз 1,632\n👁 Этот пункт был просмотрен раз 1,591\n👁 Этот пункт был просмотрен раз 1,726\n☂ ئەنجومەنی لایەنگرانی ژینگە سەلاسی باوەجانی Стороны и организации\n👁 Этот пункт был просмотрен раз 2,647\nیەکێک لە ڕێکخراوە ژینگەپارێزییەکانە، لە شاری سەلاس [ Больше... 👁] ✖ ✖ ✖ 0 1 ✔ 64% ✍ S.E. 28-8-2018 23:05:18\n☂ ئەنجوومەنی سەوزی چیای مەریوان Стороны и организации\n📅 Добавлен Jun 16 2011 12:26PM\n👁 Этот пункт был просмотрен раз 7,880\nیەکێک لە ڕێکخراوە ژینگەپارێزییەکانە، لە شاری مەریو [ Больше... 👁] ✖ ✖ 1 2 ✔ 94% ✍ H.B. 16-6-2011 12:26:37\n☂ باشگای شاخەوانی سامڕەند نەغەدە Стороны и организации\n👁 Этот пункт был просмотрен раз 1,543\nیەکێک لە ڕێکخراوە ژینگەپارێزییەکانە، لە شاری نەغەد [ Больше... 👁] ✖ ✖ ✖ 0 1 ✔ 64% ✍ S.E. 28-8-2018 23:05:18


دەبێ خوازیار دەرچوى ساڵى خوێندنى (٢٠١٦-٢٠١٧) بێت، یان ئەمساڵ خوێندکارىقۆناخى چوارەم بێت.\nکرێی بەشداریکردن بۆ کۆرسی زمان بریتیە لە (١٨٠٠٠٠) هەزار دینار و، دەکەوێتە سەر ئەستۆی خودی کاندیدەکە، لەم ئیمەیلەدا ناوى خۆت تۆمار بکە (عنوان البريد الإلكتروني هذا محمي من روبوتات السبام. يجب عليك تفعيل الجافاسكربت لرؤيته.)\nهەر خوازیارێک کە کاندید کرا لە ڕێکەوتى (١٢)ی تشرینی دوەم ئەمساڵ تا ڕێکەوتى (٥ )ی کانونی یەکەمى ساڵى داهاتو کۆرسی زمانی فەرەنسی لە ناوەندی کەلتوری لە کونسڵگەرى گشتی فەرەنسا لە هەولێر دەخوێنێت.\nباشترین کاندیدەکانی کۆرسی زمانی یەکەم، بۆ ماوەی شەش مانگ تا ساڵێک بۆ بەدەستهێنانی ئاستی(B1) بی یەک زمانی فەرەنسی دەخوێنن لە وڵاتى فەرەنسا دەخوێنن، دواتر بۆ خۆئامادەکردن بەدەستهێنانی ئاستی(B2) بی دوو لە زمانی فەرەنسی بۆ ئەوەی بۆ پێشکەشکردن بۆ سکۆلەرشیپى سالی ئامادە (٢٠١٩) بێت.\nلە کانونی دوەمی ساڵى (٢٠١٩)ەوە لەسەر بنەمای ئاستی زمان و کۆنمرەی زانکۆ، بەشی هاوکاری و کەلتوری لە بالێۆزخانەی فەرەنساکاندیدەکانى سکۆلەرشیپەکە دەستنیشان دەکات.\nبۆ بەدەستهێنانى زانیارى وردەکاری زیاتر و خۆتۆمارکردن لە کۆرسی زمان، دەکرێت لە ئێستاوەخوازیاران پەیوەندی بە ناوەندی کەلتوری کونسڵگەرى گشتی فەرەنسا لە هەولێر بەم ناونیشان (http://cours.institutfrancais.org.uk)ەبکەن.


وتووێژ:گەیاندن - ویکیپیدیا، ئینسایکڵۆپیدیای ئازاد\nبە بڕوای من باشترین وشە بۆ communication پێ گەیاندن بێ (نەک ڕاگەیاندن یاخۆ گەیاندن). communication لە وتارەکەدا ئاوا پێناسە کراوە «بریتیە لە گواستنەوەی مانایەک لە یەکەیەوە بۆ یەکەیەکی تر». لە فەرھەنگی خاڵدا لەسەر پێ گەیاندن نووسراوە «گەیاندنی قسەیەک یان شتێک بە یەکێک». لە فەرھەنگی کوردستانی مامۆستا گیوی موکریانیش ھەر ئەمە نووسراوە. دروستە پێ گەیاندن مانای تریشی ھەیە (ripen) بەڵام گەیاندنیش مانای تری ھەیە.--چالاک وتووێژ ١٨:٠٣، ٢٨ی تشرینی یەکەمی ٢٠١٦ (UTC)\nمن ئێستا دەستکاری 1 بەستەری دەرەکیم کرد لەسەر گەیاندن. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20100106130649/http://www.aber.ac.uk/media/Documents/short/trans.html زیاد کرا بۆ http://www.aber.ac.uk/media/Documents/short/trans.html\nکاتێکی شاد!—InternetArchiveBot (سکاڵاکردنی کێشە) ٢٣:٥٤، ٢ی ئەیلوولی ٢٠١٧ (UTC)\nئەرشیڤێکی نوێ https://web.archive.org/web/20100109165717/http://www.javvin.com/telecomglossary/index.html زیاد کرا بۆ http://www.javvin.com/telecomglossary/index.html\nکاتێکی شاد!—InternetArchiveBot (سکاڵاکردنی کێشە) ٠٠:٣٦، ٩ی ئەیلوولی ٢٠١٧ (UTC)\nوەرگیراو لە «https://ckb.wikipedia.org/w/index.php?title=وتووێژ:گەیاندن&oldid=541347»\nئەم پەڕەیە دواجار لە ٠٠:٣٦ی ٩ی ئەیلوولی ٢٠١٧ نوێ کراوەتەوە.


هەمەڕەنگ :: 20/06/2019 :: 1407 جار بینراوە\nله‌دوای په‌نجا ساڵییه‌وه ئه‌م وه‌رزشانه مه‌كه\n7 رێنمای گرنگ بۆ پاراستنى چاو له شاشه زیره‌كه‌كان\nگەر لە تاریکیدا سەیری مۆبایل بکەیت چیت بەسەر دێت؟\nئه‌و خۆراكه رۆژانه‌یه‌ی كه سووده‌كانی نازانیت\nتەندروستی :: 10/10/2019\nپسپۆڕانی بریتانی له راپۆرتێكدا ئاشكرایانكردووه: به‌رهه‌مه پاككه‌ره‌وه‌كانی پێست، قژ و جه‌سته و بۆنه‌كان له‌وانه‌ش: شامپۆ، بۆیه، پاككه‌ره‌وه‌ی بۆیه و شێداركه‌ره‌وه‌كان، هۆكارى سه‌ره‌كى ئه‌وه‌ن كه له هه‌ر دوو كاتژمێرێكدا منداڵێك ره‌وانه‌ی نه‌خۆشخانه بكرێت لەو وڵاتە.\nئه‌و پسپۆڕانه ده‌ڵێن: كۆمه‌ڵێك له منداڵان و مێردمنداڵان، حه‌ز ده‌كه‌ن به به‌كارهێنانی ماكیاژ و ماده كیمیاییه‌كانی جوانكاری، خۆیان گه‌وره‌تر نیشانبده‌ن، یان به هه‌ڵه ده‌یانخۆن، به تایبه‌ت له منداڵانی خوار ته‌مه‌ن سێ ساڵ، زۆربه‌ی ئه‌م منداڵانه تووشى ژه‌هراویبوون و سوتانى كیمیایی ده‌بن.\nئه‌و پسپۆڕه بریتانییانه پێشنیار ده‌كه‌ن كه‌ره‌سته‌ی ماكیاژ و پاككه‌ره‌وه‌كان له‌به‌رده‌ست منداڵاندا دانه‌نرێن، له‌به‌رچاو منداڵیش ماكیاژ نه‌كه‌ن، هه‌روه‌ها له قتو یان شوێنێك دایان نه‌نێن كه به ماده‌ی خۆراكییان بزانن و بیانخۆن.


ژه‌نه‌ڕاڵێكی ئه‌مه‌ریكی داوای كاتی زیاتر بۆ جێبه‌جێكردنی ستراتیژی نوێی ئه‌مه‌ریكا له عێراق ده‌کات\nی مانگی حه‌وت ٠٦, ٢٠٠٧\nله واشنتۆن، سه‌رنجێكی زۆر خراوه‌ته سه‌ر ئه‌و ڕاپۆرتانه‌ی ده‌بێت به‌ڕێوبه‌رایه‌تی بوش له ناوه‌ڕاستی مانگی حه‌وت و نۆدا سه‌باره‌ت به به‌ره‌وپێشچوونه‌كان له عێراق پێشكه‌شی بكات. هاوكاتیش، فه‌رمانده له‌شكرییه‌كان داوا له سیاسه‌تمه‌داران ده‌كه‌ن كاتی پێویستیان بده‌نێ بۆ ئه‌وه‌ی ستراتیژی نوێی عێراق كاری خۆی بكات.\nژه‌نه‌ڕاڵ ریك لینچ فه‌رمانده‌ی هێزه‌كانی هاوپه‌یمان له باشوری به‌غدا ده‌ڵێت ئه‌گه‌ر كۆنگرس فشار بۆ كشانه‌وه بهێنێت پێش ئه‌وه‌ی هێزه‌كانی عێراقی ئاماده بن كه ده‌سه‌ڵاتی ئاسایش بگرنه ده‌ست، ئه‌وا یاخیبووان جارێكی تر ده‌گه‌ڕێنه‌وه بۆ ئه‌و ناوچانه‌ی كه ئێستا له لایه‌ن هێزه‌كانی ئه‌مه‌ریكی‌یه‌وه كۆنترۆڵ ده‌كرێن.\nژه‌نه‌ڕاڵ لینچ له ڕێگه‌ی په‌یوه‌ندییه‌كی سه‌ته‌لایتی‌یه‌وه له بنكه‌ی له‌شكری ئه‌مه‌ریكی له عێراق گوتیشی له‌وه‌ته‌ی ئه‌م هه‌ڵمه‌تانه‌ی ئێستا له سێ هه‌فته له‌مه‌وبه‌ره‌وه ده‌ستیان پێكردووه، هێزه‌كانی شوێنی حه‌شارگه‌ی یاخیبوانیان پاك كردۆته‌وه و توانیویانه بڕی زیاتر له 40 جبه‌خانه‌ی چه‌ك و زیاتر له 50 بۆمبی خۆماڵی بدۆزنه‌وه. هه‌روه‌ها توانیویانه ئاسایشی زیاتر له هه‌زار باڵه‌خانه‌ش بپارێزن. هه‌روه‌ها ڕایگه‌یاندووه تاوه‌كو ئێستا 50 یاخیبوو كوژراون و 230 كه‌سی تریش ده‌ستگیركران و هه‌ندێكیان باوه‌ڕده‌كرێت ڕێبه‌ری باڵا بن.\nهاوكاتیش، ژماره‌یه‌ك له ئه‌ندامانی كۆماری سینات، ستراتیژی نوێی ئاسایشی عێراقیان به سه‌رنه‌كه‌وتوانه له قه‌ڵه‌مداوه و هه‌ندێكیان هه‌روه‌ك دیموكراته‌كان داوای كشانه‌وه ده‌که‌ن له پێش كۆتایی ئه‌مساڵدا.


پاپای ڤاتیکان ئەمڕۆ قسەی لەسەر کۆچبەران کردووە\n5303 جار خوێندراوەتەوە\nپاپا فڕانسیس لە ڤاتیکانەوە ئەمڕۆ یەکشەممە (٦ی کانونی دووەمی ٢٠١٩) داوای لە سەرانی ئەوروپا کرد ناکۆکییەکانیان ڕابگرن سەبارەت بە چارەنوسی ٤٩ کۆچبەر کە لە دەریای ناوەڕاستدا بێ هیوا ماونەتەوە.\nپاپا لەبەردەم ٦٠ هەزار کەس لە شوێنکەوتوانی، باسی لە ناکۆکی دیپلۆماتیکی نێوان ئیتالیا و ماڵتا کرد و ئاماژەی بە ناکۆکییە ناوخۆییەکانی نێوان لێپرسراوانی حکومەتی ئیتالیا کرد.\nپاپا فڕانسیس لە وتەکانیدا ئەمڕۆ کەمێک لە شێوازی ئاسایی خۆی دەنگی بەرزکردەوە و وتی "داوای دڵسۆزانە لە سەرکردەکانی ئەوروپا دەکەم هەماهەنگی و هاوکاریی خۆیان بەرجەستە بکەن لەگەڵ کۆچبەران، ئەوانەی لە هەوڵی ئەوەدان بگەنە بەندەرێکی ئارام تا لەنگەری لێ بگرن".\nئەو وتانەی پاپا لە کاتێکدایە، ٣٢ کەس لە سەر کەشتی (سی وۆچ ٣)ن، کە لەلایەن ڕێکخراوێکی فریاگوزاریی ئەڵمانیاوە بەڕێوەدەبرێت و ڕۆژی ٢٢ ی مانگی کانونی یەکەمی ڕابردوو لە کەنارە ئاوییەکانی لیبیادا ڕزگار کراون، کە لە بەلەمێکی خراپدا بوون، لەناو ئەو ژمارەیەدا ٣ منداڵ و ٤ مێردمنداڵ هەیە، هەروەها ١٧ کۆچبەری دیکەش لە کەشتییەکی دیکەی ئەڵمانیدان بە ناوی ( سی ئەی) کە ڕۆژی ٢٩ی هەمان مانگ ڕزگار کراون.\nلەلایەکی ترەوە ٢٤ ڕێکخراوی خێرخوازیی لە ناویشیاندا ڕێکخراوی لێبوردنی نێودەوڵەتی و کۆچی نێودەوڵەتی سەر بە نەتەوە یەکگرتووەکان، داوایان لە یەکێتی ئەوروپا کرد بەندەرێکی ئارام بۆ لەنگەرگرتنی ئەو دوو کەشتییە دابین بکات.


ورده‌كاری ڕێككه‌وتنی پێشمه‌رگه و سوپا بۆ له‌ناوبردنی پاشماوه‌كانی داعش\n:: AM:01:47:30/07/2020 \nسه‌ركرده سه‌ربازییه‌كانی وه‌زاره‌تی به‌رگری عێراق و هه‌رێمی كوردستان گه‌یشتوونه‌ته ڕێككه‌وتن، بۆ پلاندانان و جێبه‌جێكردنی ئۆپراسیۆنی سه‌ربازی هاوبه‌ش به ئامانجی ڕیشه‌كێشكردنی پاشماوه‌كانی ڕێكخراوی تیرۆریستی داعش له ناوچه ناكۆكی له‌سه‌ره‌كانی نێوان هه‌ردوولا.\nماڵپه‌ڕی "سپۆتنیك"ی رووسی بابه‌تێكی له‌وباره‌وه بڵاوكردووه‌ته‌وه و ئاماژه‌ی داوه، كه فه‌رمانده‌كانی پێشمه‌رگه و به‌رگری عێراق چه‌ندان كۆبوونه‌وه‌یان كردووه و هه‌ماهه‌نگی باش له نێوانیان دروستبووه‌ته‌وه، تا ئێسته‌یش چوار كۆبوونه‌وه‌ی گشتگیریان كردووه، بۆ ئه‌وه‌ی ڕێگری له هه‌ر چالاكی و جووڵه‌یه‌كی پاشماوه‌كانی ڕێكخراوی تیرۆریستی داعش بكه‌ن، له سنووری ئێرانه‌وه تا ده‌گاته سنووری سووریا له‌و ناوچانه‌ی كه ناكۆكییان له‌سه‌ره.\nجه‌بار یاوه‌ر ئه‌مینداری گشتیی وه‌زاره‌تی پێشمه‌رگه‌ی حكوومه‌تی هه‌رێمی كوردستان به سپۆتنیكی ڕاگه‌یاندووه، له‌و چوار كۆبوونه‌وه فره‌وانه‌ی كه له نێوان فه‌رمانده مه‌یدانییه‌كانی هه‌ردوولا كراوه، به هیچ شێوه‌یه‌ك باس له بڵاوكردنه‌وه‌ی هێز له هیچ ناوچه‌یه‌ك نه‌كراوه.\nزیاتر گوتی، له دوا كۆبوونه‌وه باس له سێ ته‌وه‌ری سه‌ره‌كی كرا، كه یه‌كه‌میان بریتی بوو له دروستكردنی ناوه‌ندی هه‌ماهه‌نگی سه‌ربازی و ته‌ناهی له نێوان هه‌ردوولا، دووه‌میان چۆنیه‌تی پڕكردنه‌وه‌ی بۆشاییه ته‌ناهییه‌كان له سه‌نگه‌ره‌كانی نێوان پێشمه‌رگه و هێزه‌كانی فیدرالی، سێیه‌م ته‌وه‌ریش باسكردن بوو له ده‌ستكردن به ئۆپراسیۆنی سه‌ربازی هاوبه‌ش دژ به تیرۆریستانی داعش و پاشماوه‌كانیان له ناوچه‌كان.\nهێمای بۆ ئه‌وه‌یش كرد، كه له كۆبوونه‌وه‌ی باڵا بڕیار درا، له ناوه‌نده‌كانی هه‌ماهه‌نگی سه‌ركرده سه‌ربازییه مه‌یدانییه‌كانی هه‌ردوولا ده‌ست به گفتوگۆ و پلانڕێژی بكه‌ن بۆ ئه‌نجامدانی ئۆپراسیۆنی هاوبه‌ش و بڕی هێز و چۆنیه‌تی به‌شداریكردنی هێزه‌كان و یه‌كخستنی زانیارییه‌كانی هه‌ردوولا و ده‌ستكردن به ئۆپراسیۆنه هاوبه‌شه‌كان، سه‌رجه‌میان له‌لایه‌ن سه‌ركرده مه‌یدانییه‌كانه‌وه ڕێككه‌وتنی له‌سه‌ر بكرێ و دواتر به گوێره‌ی پلانی ڕێككه‌وتن له‌سه‌ر كراو بخرێته بواری جێبه‌جێكردنه‌وه.\nفه‌رمانده مه‌یدانییه‌كان ده‌سه‌ڵاتی ته‌واویان پێ ده‌درێ تا ئۆپراسیۆنی هاوبه‌ش له‌كاتی پێویست ئه‌نجام بده‌ن\nیاوه‌ر زانیاری زیاتریشی خستووه‌ته ڕوو و ڕوونی كردووه‌ته‌وه، كه له كۆبوونه‌وه‌كان توانیومانه ئه‌و ناوچانه دیاریی بكه‌ین كه چه‌كدارانی داعشی لێیه، كه له ناوچه‌كانی ڕۆژهه‌ڵاتی پارێزگه‌ی دیاله‌وه ده‌ست پێ ده‌كات له سنووری ئێرانه‌وه به كه‌ركووك و مووسڵ درێژ ده‌بێته‌وه تا ده‌گاته سنووری سووریا، هه‌موو بڕیارێكیش ده‌درێته ده‌ست سه‌ركرده سه‌ربازییه مه‌یدانییه‌كان، بۆ بڕیاردان له ئه‌نجامدانی ئۆپراسیۆنی هاوبه‌ش، له هه‌ر ناوچه‌یه‌ك كه زانیاری هه‌واڵگری له‌سه‌ر هه‌بێ، كه جموجۆڵی چه‌كدارانی ڕێكخراوی تیرۆریستی داعشی تێدایه، هه‌موو ئه‌وانه‌یش له كۆبوونه‌وه‌ی لیژنه‌ی هه‌ماهه‌نگی باڵا له نێوان فه‌رمانده‌ی ئۆپراسیۆنه هاوبه‌شه‌كانی عێراق و هێزه‌كانی پاسه‌وانی هه‌رێمی كوردستان گفتوگۆی له‌سه‌ر كرا، كه له 20ی ته‌مووز/یۆلیۆ كۆبوونه‌وه‌كه ئه‌نجام درا.\nپێشتر فه‌رمانده‌ی ئۆپراسیۆنه هاوبه‌شه‌كانی عێراق له‌وباره‌وه ڕاگه‌یه‌نراوێكی بڵاوكرده‌وه و دووپاتی له‌وه كرده‌وه، كه له‌گه‌ڵ سه‌رجه‌م هێزه‌كانی عێراق به گشتی و پێشمه‌رگه‌یش به تایبه‌تی له هه‌ماهه‌نگی و هاریكاری به‌رده‌وامدان له بواری ڕیشه‌كێشكردنی تیرۆر و نه‌هێشتنی كه‌لێنه ته‌ناهییه‌كان كه به‌رده‌وام له‌لایه‌ن تیرۆریستانه‌وه ده‌قۆزرێته‌وه و كرده‌ی تیرۆریستی لێ ئه‌نجام ده‌درێ، به تایبه‌ت له‌و ناوچانه‌ی كه‌وتوونه‌ته نێوان سه‌نگه‌ره‌كانی هێزی پێشمه‌رگه و هێزه‌كانی فیدرالی عێراق، بۆ ئه‌و مه‌به‌سته‌یش میكانیزم و شێوازی كاری هاوبه‌ش و هه‌ماهه‌نگی بڕیاریان له‌سه‌ر دراوه و به هاوبه‌شی هه‌وڵی سه‌پاندنی ئارامی و ئاسایش له ناوچه‌كانی نێوان سوپا و هێزه‌كانی پێشمه‌رگه ده‌ده‌ن، له هه‌ر جووڵه‌یه‌كی تیرۆریستانیش به شێوه‌یه‌كی مه‌یدانی وه‌ڵامی توندیان دژ به چه‌كدارانی داعش ده‌بێت.\nله‌سه‌ر ئاستی باڵا هه‌ماهه‌نگییه‌كان كراون و كه‌لێنه ته‌ناهییه‌كان پڕ ده‌كرێنه‌وه\nئه‌و هه‌نگاوانه‌ی پێشمه‌رگه و هێزه‌كانی عێراق له كاتێكدایه كه پاشماوه‌كانی ڕێكخراوی تیرۆریستی داعش تا ئێسته‌یش گرفت و كێشه‌یه‌كی گه‌وره و هه‌ڕه‌شه‌یه‌كی مه‌ترسیدارن بۆ سه‌ر دۆخی ئاسایشی عێراق و به به‌رده‌وامیش ماوه ماوه كرده‌ی تیرۆریستی له ناوچه جیا جیاكانی عێراق ئه‌نجام ده‌ده‌ن، دوێنێ له ئه‌نبار فه‌رمانده‌ی لیوایه‌كی سوپای عێراقیان تیرۆر كرد، ئه‌مه جیا له‌وه‌ی به‌رده‌وامن له هه‌ڵكوتانه سه‌ر گوند و ناوچه داگیركراوه‌كانی كوردستان كه له دوای 16ی ئۆكتۆبه‌ری 2017 خرانه‌وه ژێر ده‌ستی هێزه‌كانی عێراق، ئه‌مه‌یش له كاتێكدایه كه له هاوینی 2017 حكوومه‌تی عێراق به فه‌رمی كۆتایی ڕێكخراوی تیرۆریستی داعشی له عێراق ڕاگه‌یاند، به‌ڵام تا ئێسته‌یش چه‌كدارانی ئه‌و گرووپه له ناوچه جیا جیاكانی عێراق هاتوچۆ ده‌كه‌ن و چالاكی ئه‌نجام ده‌ده‌ن و كۆتایییان نه‌هاتووه.\nپێشتر میدیایه‌كی ئه‌مه‌ریكی و به‌رپرسێكی هاوپه‌یمانی نێوده‌وڵه‌تیش دووپاتیان له‌وه كرده‌وه، كه عێراق تا ئێسته‌یش پێویستی به هێزه‌كانی هاوپه‌یمانان هه‌یه و تیرۆریستانیش پلان و ستراتیجی نوێیان هه‌یه و خۆیان مه‌ڵاس داوه تا هێزه‌كانی هاوپه‌یمانان له عێراق بكشێنه‌وه، یان توندوتیژی له نێوان هاوپه‌یمانان و میلیشیاكانی ئێران له عێراق دروست ببێ، كه ئه‌و دوو هه‌نگاوه به ته‌واوی خزمه‌ت به پلانی داهاتووی تیرۆریستان ده‌كه‌ن و ده‌یانه‌وێ سوود له‌و ده‌رفه‌تانه وه‌ربگرن و جارێكی تر ناوچه جیا جیاكانی عێراق كۆنتڕۆڵ بكه‌نه‌وه.


فۆڕمی تۆمارکردنی بابەت | لە ئامەد 77 کارگەی جلوبەرگ دروستدەکرێن\n🏳 کوردیی ناوەڕاست 🏳 Kurmancî - Kurdîy Bakûr 🇬🇧 English 🏳 کرمانجی - کوردیی باکوور 🏳 هەورامی 🏳 لوڕی 🏳 لەکی 🏳 Kurdîy Nawerast - Latînî 🏳 Zazakî 🇸🇦 عربي 🇮🇷 فارسی 🇹🇷 Türkçe 🇮🇱 עברית 🇫🇷 Française 🇩🇪 Deutsch 🇳🇱 Nederlands 🇸🇪 Svenska 🇪🇸 Español 🇮🇹 Italiano 🇬🇷 Ελληνική 🇷🇺 Pусский ترکمانی 🇫🇮 Fins 🇳🇴 Norsk 🇯🇵 日本人 🇨🇳 中国的 🇦🇲 Հայերեն\n🎥 ئالبومەکان 📊 ئامار و راپرسی 💚 ئەنفالکراوان 📄 بڵاوکراوەکان (گۆڤار، رۆژنامە و ...) 🔧 بەرهەمە کوردستانییەکان 📝 بەڵگەنامەکان ☂ پارت و رێکخراوەکان 💬 پەند و ئیدیۆم 📕 پەڕتووکخانە 🍛 خواردنی کوردی 👩 دۆزی ژن 📅 رێکەوت و رووداو (کڕۆنۆلۆژیا) 🔬 زانست 🌳 ژینگەی کوردستان 💎 شوێنەوار و کۆنینە 🏰 شوێنەکان ✌ شەهیدان 🏢 فەرمانگەکان 😊 گاڵتەوگەپ 🚼 ناوی کوردی 🌏 نەخشەکان 👪 هۆز - تیرە - بنەماڵە 📜 هۆنراوە 🔣 هەمەجۆرە 🔤 وشە و دەستەواژە 📷 وێنە و پێناس 📼 ڤیدیۆ 🎵 کارە هونەرییەکان 📖 کورتەباس 👫 کەسایەتییەکان 💣 کەلوپەلی سەربازیی بەکارهاتوو لە کوردستان 🏆 یارییە کوردەوارییەکان\nزیاتر لە ساڵێکە لە شاری #ئامەد# هەوڵ بۆ کردنەوەی ناوچەی دروستکردنی جلوبەرگ دەدرێت و هەوڵەکە بەرهەمدار بووە. لەو ناوچەیەدا 77 کارگەی دوورینی جلوبەرگ دادەمەزرێن و لە سەرەتایشدا هەشت هەزار گەنج دەکەونە سەر کار. جاهیت توران کە بازرگانێکی کوردە و لە ئیستەنبووڵ کارگەی دوورینی جلوبەرگی هەیە، بڕیاریداوە بگەڕێتەوە ئامەد و کارەکەی لە زێدی خۆی بکات. لەسەر رووبەری نۆ دۆنم کارگەیەکی دروستکردووە و دەیەوێت لە ئامەدەوە جلوبەرگ بۆ ئەوروپا هەناردەبکات. جاهیت توران، خاوەنی کارگەی جلوبەرگە و دەڵێت، ئەگەر کارگەکەم بکەوێتە کار، نزیکەی 100 کەس کاری تێدا دەکەن. مەکینەکانمان ئەلیکترۆنین، لەبەرئەوە زۆر پێویستیمان بە هێزی مرۆڤ نابێت. دەمانەوێت لە بازاڕی نێوخۆی تورکیا و دەرەوەیشیدا کاربکەین و ئەو جلوبەرگانە بە وڵاتانی ئەوروپا بفرۆشین. جگە لە جاهیت توران، 26 بازرگانی دیکەیش کە لە ئیستەنبووڵ کارگەی جلوبەرگیان هەیە، دەگەڕێنەوە ئامەد و لەو ناوچەیە کارگە دروستدەکەن. بەو هۆیشەوە هەزار و 290 دۆنم زەوی بۆ ئەو کارگانە تەرخانکراوە. ئەو ناوچەیە دەبێتە ناوەندێکی جلوبەرگ و بە هەزاران کوڕ و کچی ئامەد دەکەونە سەر کار. حەسەن بەسری گوزەلئۆغلو، پارێزگاری ئامەد رایگەیاند، ئەم ناوچەیە لە تورکیا تایبەت و نموونەییە. نزیکەی هەشت هەزار کەس دەخاتە سەر کار. لێرەوە جلوبەرگ بۆ نێوخۆ و جیهان دەدووردرێت و مانگی نیسان لەم ناوچەیەدا دەست بە دوورینی جلوبەرگ دەکرێت. ناوچەی جلوبەرگی ئامەد بە پشتیوانیی حکومەت و بازرگانان دەرکرێتەوە. بەپێی گوتەی بازرگانان، دوای ئەوەی لەم ناوچەیە دەست بە کار کرا، لە شارە کوردییەکانی دیکە شوێنی لەو جۆرە دەکەنەوە. محەممەد کایا، سەرۆکی هۆبەی بازرگانی و پیشەسازیی ئامەد ئاماژە بەوە دەکات، کردنەوەی ناوچەی دوورینی جلوبەرگ بۆ ئێمە زۆر گرنگە. دەبێت حکومەت لە هاندانی ئەو جۆرە کارانە بەردەوامبێت. ئەگەر وابڕوات، ئامەد دەبێتە ناوەندێکی گرنگی دوورینی جلوبەرگ. لە ناوچەی دوورینی جلوبەرگی ئامەددا مۆدێلی جلوبەرگ دادەهێنرێت و خەڵکی ئامەد دەبنە داهێنەری شیوازی نوێی جلوبەرگ. #14-01-2020#


قەڵادزێ؛ هەموو هەینییەك بازاڕی پەلەوەر فرۆشیار و كڕیاران كۆدەكاتەوە\n05:29 - 12/02/2019\nهەموو رۆژانی هەینییەك، بازاڕی پەلەوەران لە بازاڕی شارۆچكەی قەڵادزێ, جمەی دێت لە فرۆشیار و كڕیاران.\nئەو كەسانەی خوازیاری كڕین و فرۆشتنی پەلەوەری خۆماڵی و باڵندەو ئاژەڵی كێوین، لەو رۆژەدا سەردانی بازاڕەكە دەكەن. قەل و قازو مریشك و مراوی و كەو و كەروێشك، دیارترین ئەو باڵندەو گیاندارانەن, كە لە بازاڕەكەدا كڕین و فرۆشتنیان پێوەدەكرێت.\nهەموو ڕۆژانێكی هەینی بەر لە هەڵهاتنی تیشكی خۆر، بازاڕی پەلەوەر لە كاسب كاران و فرۆشیار و كڕیارانی پەلەوەری خۆماڵی و باڵندە و ئاژەڵی كێوی كۆدەكاتەوە.\nقەل، قاز ، مریشك، مراوی و كەو كەروێشك دیارترین ئەو گیاندار و باڵندانەن كە لەبازاڕەكە كڕین و فرۆشتیان پێوەدەكرێت و زۆرێك لە هاوڵاتیان بۆ خواردن دەیان كڕن و بەشێكیشیان مامەڵەیان پێوەدەكەن.\nبازاڕەكە، تەنها ڕۆژانی هەینی كراوەیەوە‌و هەموو ئەو كەسانەی خوازیاری كڕین و فرۆشتنی پەلەوەری خۆماڵی و باڵندەو ئاژەڵی كێوین، سەردانی دەكەن هاوكات زۆرێك لە كاسبكاران بەمەبەستی ساغ كردنەوەی، كاڵاكانیان بە نرخی هەرزانتر لە بازاڕا دەفرۆشن و بەشێك لە فرۆشیارانیش نای شارنەوە كە بەهۆی بەردەوامی قەیرانەكانەوە، هەرچەندە هەرزانفرۆشیان كردوون، بەڵام كاڵاكانیان هەر بۆ نافرۆشرێت.\nئەو بازاڕە چەندین ساڵە هاولاتییان و كاسب كارانی پشدەر بە سەرجەم چین و توێژەكانەوە كۆدەكاتەوە بەڵام تاوەكو ئێستا نەتوانراوەشیوێنێكی گونجاوی بۆ دابین بكرێت و ئەو چەندین جارە شوێنەكەی دەكوازرێتەوە و ئەم شوێنەی ئێستاشی بەهۆی كەمی خزمەت گوزاری یەوە لەكاتی باران باریندا بەهۆی قوڕ و لیتەوە ئاستەنگی هاتوچۆ دروست دەبێت.


مەلاکان و بایکۆتی مامۆستایان ... ئاسۆ کمال\nپشتیوانی خەڵکی ئازادیخوازی کوردستان لە مامۆستایانی ناڕازی فشاری زیاتر دەخاتە سەر حکومەتی هەرێم تاکو بەرپرسیارێتی دابینکردنی موچەی مامۆستایان هەڵگرێت وەک بەشێک لە پێویستیەکانی بەردەوامی خوێندن . بێگومان مامۆستایان خۆیان بەبەرپرسیار دەزانن بەرامبەر بە خوێندن و پەروەردەی کۆمەڵگە و دەیانەوێت لەزوترین کاتدا پێویستیەکانی خویندن و مامۆستایان دابین بکرێ تاکو زیان بە ساڵی خوێندنی خوێندکاران نەگات . پەک کەوتنی خوێندن و خزمەتگوزاریەکان ئامانجی مامۆستایان و کرێکار و کارمەندان نیە بەڵکو ئامانجی بایکۆت و مانگرتن فشاردانانە لەسەر حکومەت تا موچە و خزمەتگوزاریەکان دابین بکا و بخرێتە ژێرباری لێپرسراوێتی دابینکردنیان.\nئەگەر تا ئێستا بایکۆتی هۆڵەکانی خوێندن حکومەتی ناچار بە ملدان بە خواستەکانی مامۆستایان نەکردوە ئەوا پیویستە مامۆستایان شێوازی خەباتیان بگۆڕن تا بتوانن فشاری زیاتر دابنێن. مانگرتنی گشتی دەتوانێ یەکێک لە ئامڕازە گرنگەکانی سەرکەوتنی ئەم بایکۆتانەی ئێستا بێت و دەتوانێ ببێتە بەرنامە و نەخشەڕێگایەک کە نوێنەران و دەستەکانی ناڕەزایەتیەکان کۆبکاتەوە. . لەم ڕێگەیەوە دەتوانین ڕێگە لە حکومەت بگرین کە مەلا و دامودەزگای دینی فشار بخاتە سەر مانگرتوان و ئەم ناڕەزایەتیانەی ئێستا سارد بکاتەوە و شکست پێ بێنێت.


كایلاس وتی .....\nڕۆژانە دەیان جار دەیان کوژین!...\nبۆ بڕیار، کە بڕیار نەبوو جێمان بێڵیت...\nله ئۆتاوه بۆ بانكۆك و گۆڕانكاری گه‌وره......!!...\nخۆ ئەوەمان لەدەست دێت!...\nدەنگی نارەزایی بەرز بۆوە ، دوای لابردنی زێدان دەکرێت


هه‌ڵه‌بجه: "مانگا زه‌رده" چۆن دیارنه‌ما؟\n11:40 - 04/07/2019\nڤیدیۆ... باندێکی ماددە هۆشبەرکان سێ پۆلیس لە خنکان رزگاردەکەن\nوێنە... بەشێک لە نامۆترین جەستە و رووخساری خەڵکانی جیهان\nچیرۆکی ئەو ژنەی نازییەکانی هەڵخەڵەتاند\nخه‌ڵكی جیهان له‌سه‌ره‌تای ناسینی ئه‌م كچه‌دایه\nشاره‌وانی هه‌ڵه‌بجه بڕیارده‌دات ئه‌و مانگایه له زیادكردنێكی ئاشكرادا بفرۆشرێت كه له‌چه‌ند رۆژی رابردوودا ده‌ستی به‌سه‌رداگیرابوو به‌تۆمه‌تی تێكدانی سیمای شاره‌كه، به‌ڵام به‌رله‌وه‌ی موشته‌رییه‌كان بگه‌نه شوێنی موزایه‌ده‌كه، مانگاكه دیارنامێنێت.\nله‌چه‌ند رۆژی رابردوودا، شاره‌وانی و قائیمقامیه‌تی مه‌ڵه‌به‌ندی هه‌ڵه‌بجه بڕیاری دورخستنه‌وه‌ی دیارده‌ی ئاژه‌ڵدارییاندا له‌ناو شاردا، بۆ ئه‌و مه‌به‌سته‌ش ئاگاداری ئاژه‌ڵداران و خاوه‌ن پڕۆژه گاودارییه‌كانی ناچه‌كه‌كرابویه‌وه كه ئه‌و بڕیاره وه‌كو خۆی جێبه‌جێ ده‌كرێت و ده‌ست به‌سه‌ر ئاژه‌ڵه‌كانی ئه‌و كه‌سانه‌دا ده‌گیرێت كه سه‌رپێچی ده‌كه‌ن، ئه‌و بڕیاره‌ش له‌لایه‌ن هاوڵاتیانه‌وه پێشوازی لێكرا و ئاماده‌ییان پێشاندا بۆ هاوكاریكردنی حكومه‌ت.\nبه‌پێی بڕیاره‌كه‌ی شاره‌وانی هه‌ڵه‌بجه، هه‌ر ئاژه‌ڵێك ده‌ستی به‌سه‌ردا بگیرێت له‌شوێنه گشتییه‌كاندا، له زیادكردنی ئاشكرادا ده‌فرۆشرێت و پاره‌كه‌ی بۆ جوانكردنی شار به‌كارده‌هێنرێت، به‌ڵام له یه‌كه‌م هه‌نگاودا، "مانگا زه‌رده" چیرۆكێكی سه‌رنجڕاكێشی بۆ جێبه‌جێكردنی بڕیاره‌كه دروستكرد.\nدیارده‌ی ئاژه‌ڵداری له‌ناو شاره‌كاندا جگه له‌وه‌ی زیانی بۆ باخچه و هه‌وڵه‌كانی سه‌وزكردنی بلوار و شه‌قامه‌كان هه‌یه، پاشه‌ڕۆ و پاشماوه‌كانیشی هێنده‌ی دیكه شه‌قام و شوێنه گشتییه‌كان پیس ده‌كات زیانی بۆ ناوچه‌كه ده‌بێت و زۆرجار دێنه ناوه‌ڕاستی شه‌قامه‌كان و روداوی هاتوچۆی دڵته‌زێنی لێده‌كه‌وێته‌وه.\nبڕیاره‌كه‌ی شاره‌وانی و قائیمقامیه‌تی هه‌ڵه‌بجه، هه‌نگاوێكی بوێرانه‌بوو، له‌جێبه‌جێكردنیدا پێشی شاری سلێمانی دایه‌وه، به‌وپێیه‌ی چه‌ند ساڵێكه له‌ده‌روازه‌ی شاری سلێمانی و له‌بلواری شه‌قامی سه‌ره‌كی نێوان گه‌ڕه‌كی وڵوبه و جاجی ئاوا هه‌روه‌ها له بلواری نزیك گه‌ڕه‌كی راپه‌ڕین له سلێمانی، كه ئه‌و دوو پڕۆژه‌یه له‌سه‌ر بودجه‌ی گشتی پاره‌یه‌كی زۆریان بۆ ته‌رخانكرابوو، ئاژه‌ڵ به‌خێوده‌كرێت و هیچ ئیجرائاتێك له‌گه‌ڵ خاوه‌نه‌كانیان نه‌كراوه و "گوڵی جوان ده‌خۆن".\nمانگا زه‌رده كامه‌یه؟\nله‌چه‌ند رۆژی رابردوودا، له‌ناو شاری هه‌ڵه‌بجه‌دا ده‌ستگیرا به‌سه‌ر مانگایه‌كدا (هه‌روه‌ك له وێنه‌كه‌دا دیاره) به ئاشكرا و هاوشێوه‌ی رۆژانی پێشوو له‌ناو بازاڕدا ده‌سوڕایه‌وه، هه‌ر بۆیه لیژنه‌كانی قائیمقامیه‌ت ده‌ستی به‌سه‌ردا ده‌گرن و پاشان ئائیمقامی هه‌ڵه‌بجه بڕیاریێك بڵاوده‌كاته‌وه بۆ ئه‌نجامدانی زیادكردنی ئاشكرا بۆ فرۆشتنی مانگاكه.\nنوخشه ناسیح، قائیمقامی قه‌زای مه‌ڵبه‌ندی شاری هه‌ڵه‌بجه، له بڕیاره‌كه‌یدا، ئاماژه‌ی به‌وه‌كردووه كه رۆژی 2/7/2019 كاتژمێر 10ی پێشنیوه‌ڕۆ، زیادكردنێكی ئاشكرا بۆ فرۆشتنی مانگاكه سازده‌كرێت، هه‌ركه‌سێك خوازیاری كڕینێتی له‌كاتی دیاریكراودا له سه‌رۆكایه‌تی شاره‌وانی هه‌ڵه‌بجه ئاماده‌بێت.\nئیتر كڕیاره‌كان ده‌زانن "مانگا زه‌رده" له ئه‌ستۆی حكومه‌تدایه و پارێزراوه له شوێنێكی باشدا و پاسه‌وانی ده‌كرێت، له‌كاتی زیادكردنه ئاشكراكه‌دا ده‌گه‌نه شوێنی دیاریكراو، ده‌نگوباسیان بۆدێنن، كه پێشتر "مانگا زه‌رده" دزراوه و نازانرێت چی لێهاتووه و كێ دزیویه‌تی.\nئێستا كه‌س نازانێت "مانگا زه‌رده" چی لێهاتوه و به‌ره‌و كوێ فڕێنراوه، ئایا سه‌ربڕدراوه، یان گیای سه‌وز له شوێنێكی دیكه ده‌خوات، هه‌ر بۆیه ئێستا "مانگا زه‌رده" هاوشێوه‌ی دزه‌كه یاساغه و له‌ده‌ستی یاسا هه‌ڵاتون و بێ سۆراخن.\n7666 جار خوێندراوەتەوە


هەرێمی كوردستان... تەنها لەمساڵدا دوو پیاو لە لایەن ژنەكانیانەوە كوژراون و 80 پیاوی تریش توندوتیژیان بەرامبەر ئەنجامدراوە\n116006086 په‌رله‌مانتارێكی پارتی بۆ حاکم شێخ لەتیف : دەمت داخە روونكردنەوەیەك لە دەزگای خوێندنی باڵا و توێژینەوەی زانستی یەكگرتووی ئیسلامی كادیرێكی پارتی: به‌رپرسه‌کانی پارتی به‌رپرسیارێتیان بۆ پاره‌و پوله و بێباکی كوردستانى رۆژئاوا ... سه‌ره‌تایه‌ك له مه‌ترسى ڤیدیۆ.،.دیمه‌نێكی دڵته‌زێن ، ماڵئاوایی و نزا كردنی كچێكی سووری له باوكه كوژرا دكتۆر سه‌ید ئه‌حمه‌د پێنجوێنی له ووتاردان دوورده‌كه‌وێته‌وه و داوای گه‌رد\tل دھوکێ پتر ژ شەش سەد و پازدە ھزار کەسان مافێ ھەی پشکداریێ د ھەلبژارتنان دا بکەن وه‌زاره‌تی ئه‌وقاف له‌باره‌ی لێپێچینه‌وه له‌گه‌ڵ مامۆستایانی ئاینی له‌سه راپۆرتی ڤیدیۆیی ... مشتومرِه‌كان له‌سه‌ر گه‌رِاندنه‌وه‌ى رِه‌شنووسى ده‌ستوور ڤیدیۆ ... منداڵێكى كورِ ده‌بێته كچ ، باوكى منداڵه‌كه‌ش سكاڵاى یاسایى تۆمارده‌ك هەڵەبجە ... لەڕوداوێكی نادیاردا قوتابیه‌كی كچ دەخنكێت په‌رله‌مانتارێكی پارتی بۆ حاکم شێخ لەتیف : دەمت داخە سلێمانی ... ئەو گەنجەی دایك و باوك و خوشكێكی كوشت بە تۆمەتی ڕفاندنی كچێك دەستگیر دەك ئاگاداریه‌ك له كه‌ناڵی ئاسمانی سپێده‌وه ئەندامێكی مەكتەبی سیاسی یەكگرتوو: لەئێستادا بونی دەوڵەتی كوردی مافی بەرفراوان و ڕ حكومەت و پەرلەمان كۆدەبنەوەو داكۆكی لەپەسەندكردنی ئەویاساییانە دەكەن كەبۆژیانی 2012/05/1 4:04PM 453 جار خوێندراوه‌ته‌وه هەرێمی كوردستان... تەنها لەمساڵدا دوو پیاو لە لایەن ژنەكانیانەوە كوژراون و 80 پیاوی تریش توندوتیژیان بەرامبەر ئەنجامدراوە\tكوردیو ـ سلێمانی ـ دیار فاروق\nلە بەرامبەر ڕێكخراوەكانی داكۆكیكردن لە مافەكانی ژناندا لە كوردستان ڕێكخراوی یەكێتی پیاوان پێیان وایە پیاوان لەسەر دەستی ژنان دەچەوسێنرێنە و ئامارێكی ڕێكخراوەكەش ئاشكرای دەكات كە تەنها لە چوار مانگی ساڵی 2012 دا دوو پیاو لە لایەن ژنەكانیانەوە كوژراون و 80 پیاویش لە لایەن ژنەكانیانە ڕوبەڕوی توندوتیژی بونەتەوە.\nبورهان عەلی فەرەج سكرتێری یەكێتی پیاوانی كوردستان لە لێدوانێكی تایبەتدا بۆ كوردیو بۆ كوردیو ئاشكرای كرد" تەنها لەمساڵدا دوو حاڵەتی كوشتنی پیاوانیان تۆماركردووە لە لایەن ژنەكانیانەوە كە لە چەمچماڵ و كەركوك ڕویانداوە.\nسكرتێری یەكێتی پیاوان وتیشی 18 حاڵەتی خۆكوشتنی پیاوان لەمساڵدا تۆماركراوە كە لە ئەنجامی بەدواداچونمان بۆ حاڵەتێكی خۆسوتاندن لە نەخۆشخانەی ئیمێرجنسی سلێمانی دەركەوت كە پیاوەكە لە داخی ژنەكەی خۆی سوتاندووە.\nیەكێتی پیاوانی كوردستان وەك ڕێكخراوێكی داكۆكیكار لە مافی نێرینە لە ساڵی 2007 دا خۆی ڕاگەیاندووە و لە بەرواری 30/3/2009 دا مۆڵەتی كاركردنیان وەرگرتووە .


سدیق – Denegkan\nHome / Articles Posted by سدیق\nشوناسی قانع له شیعره‌كانیدا\nWritten on November 27, 2013, by سدیق\nئه‌گه‌رچی شوناسی قانع وه‌ك شاعیرێك، له نێوه‌ندی ئه‌ده‌بی كوردییدا،به شاعیری هه‌ژاره‌كان‌و چه‌وساوه‌كان،ده‌ناسرێت.به‌و پێیه‌ی شیعره‌كانی گوزارشت له‌و چینه‌ی كۆمه‌لگا ده‌كه‌ن.وه‌لێ به بۆچوونی من بۆ ئه‌وه‌ی شوناسی قانع وه‌ك شاعیرێك Continue Reading »\nبه‌ریه‌ككه‌وتنی كلتووره‌كان له‌ڕۆمانی_ گره‌وی به‌ختی هه‌ڵاَله_دا\nWritten on November 3, 2013, by سدیق\nكاتێ ڕۆمانی(گره‌وی به‌ختی هه‌لا َله) ی (عه‌تا نه‌هایی )ده‌خوێنینه‌وه،له‌ڕابردووی سیاسی‌وشۆرشگێڕی‌و هاوكات،كلتووری كۆمه‌ڵایه‌تیانه‌ی نه‌ته‌وه‌ی كورد ده‌گه‌ین.ئه‌م ڕۆمانه یه‌كێكه له‌و ڕۆمانه جوانانه‌ی كه‌نه‌ك هه‌رله ئه‌ده‌بیاتی كوردی به گشتی‌وهونه‌ری ڕۆماننووسی Continue Reading »\nهه‌ڵه‌كانی چاپ له‌ڕۆژنامه‌ی_ڕێگای كوردستان_دا\nWritten on July 10, 2013, by سدیق\nله نێوه‌ندی ئه‌مڕۆی ڕۆژنامه‌گه‌ری‌وڕۆشنبیری كوردیدا،به‌ده‌گمه‌ن بڵاوكراوه‌یه‌ك ده‌بینین,كه خاڵی بێت له هه‌ڵه‌ی چاپ.وێرای هه‌ڵه‌ی ڕێنووس‌وزمان‌وداڕشتن‌وڕێسا ڕێزمانیه‌كان.ئه‌گه‌ر چی هۆكار‌وئامرازه‌كانی چاپ‌وبڵاوكردنه‌وه له پێشكه‌وتنێكی خێراو هه‌میشه‌ییدان,به‌ڵام له به‌رامبه‌ر ئه‌مه‌شدا، هه‌ڵه‌ی جۆاوجۆر Continue Reading »\nڕاونراوه‌كان داستانێك له خۆڕاگری\nWritten on June 30, 2013, by سدیق\nنكۆڵی له‌وه ناكرێت،كه مێژووی خه‌باتی گه‌لی كورد،وه‌ك نه‌ته‌وه‌یه‌كی چه‌وساوه،له پێناو ئازادی‌وسه‌ربه‌ستی‌وبه‌ده‌ست هێنانی مافه‌كانی،پڕه له قاره‌مانێتی‌وخۆڕاگری‌وپشوو درێژی.به‌تایبه‌تیش له زه‌مه‌نی تێكۆشانی شاخدا،دژ به رژێمی به عس‌وشۆفینی ئه‌و كاتی به Continue Reading »\nWritten on June 22, 2013, by سدیق\nیه‌كێك له‌و ڕووداوه سیاسی‌ومێژوویانه‌ی،كه‌له هه‌ڵومه‌رجی خۆیدا،كاریگه‌ریه‌كی گه‌وره‌ی به سه‌ر كۆمه‌لگای كوردی جێهێشت،نسكۆی شۆرشی ئه‌یلول بوو. ئه‌و شۆرشه‌ی بۆ ماوه‌ی یانزه ساڵ درێژه‌ی هه‌بوو.هه‌موو چین‌وتوێژه‌كانی كۆمه‌لگای كوردی به Continue Reading »\nWritten on May 25, 2013, by سدیق\nیه‌كێك له‌و تایبه‌تمه‌ندیانه‌ی,ئه‌زموونی شیعری بێكه‌س,له ئه‌زموونی شیعری شاعیره هاوته‌مه‌نه‌كانی، تاڕاده‌یه‌كی زۆر جیاده‌كاته‌وه,ئه‌و كاركردنه هزریه‌یه كه بێكه‌س له دووتوێی شیعره‌كانیدا به‌رجه‌سته‌ی كردوه.به شێوه‌یه‌ك كه‌كه‌م شیعری ئه‌و شاعیره Continue Reading »\nجه‌نگ یان زه‌مه‌نی كوشتنی جوانییه‌كان!\nWritten on May 1, 2013, by سدیق\n_ ڕامانێك له شانۆگه‌ری كۆمه‌لێك له سه‌ر ڕێگه‌ی مه‌رگدا_ له ژیاندا،هیچ كارێك به قه‌د سه‌ربازی،ئیڕاده‌ی مرۆڤه‌كان ناڕوخێنێت‌وخه‌ون‌وخۆزگه‌كانیان ناكوژێت.ئه‌گه‌ر سه‌ربازیكردن بۆ مرۆڤه‌كان،به‌دیوێكدا وانه یه‌ك بێت Continue Reading »


فه‌نده‌مێنتالیزم له‌به‌ره‌ی خێردا! | ماڵێک لە ئاسمان\nپرۆتێستی گه‌وره و پێکه‌وه‌سه‌نگه‌رگرتنی خه‌ڵک و هێزه‌ئۆپۆزیسیۆنه جیاوازه‌کان له‌به‌هاری ئه‌مساڵدا له‌به‌رامبه‌ر شێوه‌ی حوکمڕانیی پدک و ینک-دا، وه‌په‌رچه‌کرداری سه‌رکوتگه‌رانه‌و پێکه‌وه‌سه‌نگه‌رگرتنی ئه‌و دوو حیزبه له‌به‌رامبه‌ر پرۆتێسته‌کاندا، تێگه‌یشتنێکی ساده‌کراوه‌ی خه‌ته‌رناکی له‌سه‌ر ماهییه‌تی ململانێ سیاسییه‌کان و ماهییه‌تی هێزه سیاسییه جیاوازه‌کانی کوردستان له‌زیهنی خه‌ڵکی کوردستان و له ناوه‌ندی رۆشنبیریی ئێمه‌دا جێخستووه. له‌دوای ئه‌و ڕووداوانه‌وه دژبوون یان له‌گه‌ڵبوونی ده‌سه‌ڵات بۆته پێوانه‌یه‌کی سه‌ره‌کیی بۆ ئه‌وه‌ی هێزێک وه‌ک هێزێکی شۆڕشگێڕ و ئازادیخوازی ناو «سه‌نگه‌ری خێر» چاو لێبکرێت و هێزێکی تریش وه‌ک هێزێکی سته‌مکار و دژه‌ئازادیی ناو «سه‌نگه‌ری شه‌ڕ».\nخه‌ته‌رناکیی ئه‌م تێڕاوانینه دووبه‌ره‌ییه ساده‌کراوه‌یه بۆ هێزه سیاسییه‌کان له‌وه‌دایه که جێپێیه‌ک بۆ دیبه‌یتێکی سیاسیی ڕاشیوناڵ و لێکدانه‌وه‌یه‌کی که‌مێک زیندوو و ئاڵۆزتر بۆ سیاسه‌ت له ناوه‌ندی سیاسیی و ڕۆشنبیرییدا ناهێڵێته‌وه. له هه‌مان کاتدا شه‌رعییه‌تێکی شۆڕشگێڕیی بۆ چه‌ندین هێزی نادیموکرات په‌یدا ده‌کات و هێزیان بۆ ده‌گرێت. هه‌ر ئێستا دیارده‌یه‌کی به‌رچاو له کوردستاندا که ده‌یهێنێت جێگه‌ی قه‌له‌قیی گه‌وره‌ی ئێمه‌بێت، ڕووتێکردنی خه‌ڵکێکی زۆره له هێزه فه‌نده‌مێنتاڵیسته ئیسلامییه‌کان و زیادبوونی ژماره‌ی خه‌ڵکی فاناتیکه‌ری ئاینییه له کوردستاندا. ئه‌م دیارده‌یه له به‌شێکیدا ئاکامی ئه‌و وێنه دووجه‌مسه‌رییه ساده‌کراوه‌ی «ده‌سه‌ڵات-ئۆپۆزیسیۆنه» بۆ ناکۆکییه سیاسییه‌کان که‌پرۆتێسته‌کانی ئه‌مساڵ له‌ناوه‌ندی سیاسیی و ڕۆشنبیریی ئێمه‌دا زیاتر جێگیری کرد.\nپرۆتێسته‌کانی ئه‌مساڵ لای زۆرێک، کارکردن بۆ به‌هاکانی دیموکراتییه‌ت و مافه‌کانی مرۆڤی کرد به‌کاری جه‌مسه‌رێکی سیاسیی ڕادیکاڵ که گه‌وره‌ترین هونه‌رێک بیزانێت بۆ چاره‌سه‌ری گرفته سیاسییه‌کانی ئه‌مڕۆی کوردستان ته‌نها ئه‌و به‌دیله شۆڕشگێڕانه‌یه‌یه که ده‌سه‌ڵاتدارانی ئێستا لاچن (یان ڕاماڵرێن) و ده‌سه‌ڵاتدارانێکی تر جێگه‌یان بگرنه‌وه. ئه‌م جێگرتنه‌وه‌یه‌ی شه‌رعییه‌تی شۆرشگێڕانه‌ی هێزه ڕادیکاڵه‌کان بۆ دیبه‌یتی سیاسیی له فه‌زای گشتییدا ڕێک ئه‌و عاقیبه‌ته خراپه‌ی هاورده‌کردنی ڕاپه‌ڕینی وڵاته عه‌ره‌بییه‌کانه بۆ سه‌ر پرۆسه‌ی دیموکراتیی له هه‌رێمی کوردستاندا که من له‌ووتارێکدا چه‌ند ڕۆژێک به‌ر له که‌وتنه‌وه‌ی خۆپیشاندانه‌کان پێشبینییم کرد و هۆشدارییم دا سه‌باره‌ت به خه‌ته‌رناکییه‌که‌ی بۆ سه‌ر پرۆسه‌ی سیاسیی له هه‌رێمی کوردستاندا.\nئه‌وه‌ی شایان به سه‌رنجلێدان و قسه‌لێکردنه له‌م سیاقه‌دا ئه‌و دیارده‌یه‌یه که ماوه‌یه‌که له ناو هه‌ندێک له ڕۆشنبیرانی ئێمه‌دا سه‌ریهه‌ڵداوه به‌وه‌ی که به هێنانه‌وه‌ی هه‌ندێک ئارگیومێنتی نابابه‌تیی، دڵنه‌وایی ئه‌وه ده‌ده‌ن به خه‌ڵک که گه‌شه‌کردنی ئیسلامیزم له هه‌رێمی کوردستاندا نه‌ک هه‌ر ناهێنێت قه‌له‌قمان بکات به‌ڵکو وه‌ک پشتئه‌ستووربوونی پرۆسه‌ی دیموکراتییه‌ت له‌و هه‌رێمه‌دا خوێندنه‌وه‌ی بۆ ده‌که‌ن. هه‌وڵێکی به‌رچاوی له‌م چه‌شنه که بکرێت له‌م سیاقه‌دا وه‌ک نموونه ئاماژه‌ی پێ بکرێت وتارێکی به‌رێز کاک 'مه‌ریوان وریا قانیع' ه که له ڕۆژانی خۆپیشاندانه‌کاندا له ڕۆژنامه‌ی (ئاوێنه)دا له‌ژێر ناوی (دین و خۆپیشاندانه‌کان)دا نووسی و له‌وێدا هه‌ر قه‌له‌قییه‌ک له ئاست زیادبوونی کارکردی سیاسیی هێزه ئاینییه‌کان له کوردستاندا به قه‌له‌قییه‌کی به‌لاشه و بێبنه‌مای – به‌ووته‌ی ئه‌و - «عه‌لمانییه بێفیکره‌کانی کوردستان» داده‌نێت.\nمن پێموایه ئه‌م دیارده‌ی هێرشبردن و وه‌ستانه‌وه‌یه له به‌رامبه‌ر قه‌له‌قییه‌کانی ڕۆشنبیرانی عه‌لمانییدا ده‌رهه‌ق به ئیسلامی سیاسیی، زیاتر ئاکامی دروستبوونی لێکدانه‌وه‌ی ساده‌کراوه‌ی دووبه‌ره‌ییه بۆ سیاسه‌ت نه‌ک ئاکامی هه‌ڵسه‌نگاندنێکی ڕاشیوناڵ و لێکدانه‌وه‌یه‌کی فیکریی بۆ پله‌ی خه‌ته‌ری هێزگرتنی به‌دیارییکراویی ئیسلامیسته‌کانی کوردستان بۆ سه‌ر ئازادییه سیاسیی و مه‌ده‌نییه‌کان له‌و هه‌رێمه‌دا. ئه‌وه‌ی جێگه‌ی سه‌رنجه هه‌موو ئه‌وانه‌ی ئه‌م داکۆکییه‌ده‌که‌ن، به‌وه ئارگیومێنت ده‌که‌ن که ئێستا چه‌ندین فه‌یله‌سوفی عه‌لمانیی مۆدێرنه‌خواز دان به گرنگیی ڕۆڵی کۆمه‌ڵایه‌تیی-سیاسیی ئایین له کۆمه‌ڵگادا ده‌نێن. ئه‌م ئارگیومێنته‌ی ڕۆشنبیرانی ئێمه له‌دووتوێی خۆیدا هه‌وڵێکی خه‌ته‌رناکی بۆ به‌لاڕێدابردنی خوێنه‌ری کورد هه‌ڵگرتووه که ئه‌هه‌مییه‌تی گه‌وره‌ی هه‌یه ده‌ستی بخه‌ینه سه‌ر و ڕێ له تێپه‌ڕینی به‌سه‌ر ناوه‌ندی ڕۆشنبیریی کوردییدا بگرین. فه‌یله‌سووفان باسی ئیمکانی هه‌ڵکردن له‌گه‌ڵ حوکم و کارکردی سیاسیی بزووتنه‌وه‌گه‌لێکی ئاینیی-سیاسیی ناکه‌ن که مه‌رجی ئه‌وه‌یان هه‌بێت هه‌موو پێوانه‌یه‌کی مۆڕاڵ و زانست و جوانناسیی له کۆمه‌ڵگادا به‌پێی دۆگماکان و تێکسته نه‌گۆڕه‌کانی ناو عه‌قیده‌ی ئه‌وان بێت. کاک مه‌ریوان وریا کاتێک له سیاقی قسه‌کردن له‌سه‌ر به‌شداریی ئیسلامی سیاسیی له پرۆتێسته‌کانی کوردستاندا، باسی تێڕوانینی یۆرگن هابه‌رماس بۆ ئایین له دنیای مۆدێرندا دێنێته پێشه‌وه، نابه‌رپرسانه خوێنه‌ر به وه‌همێکی وادا ده‌بات که هابه‌رماس له‌و تێزه‌یدا مه‌به‌ستی له بزووتنه‌وه‌گه‌ڵێکی فه‌نده‌مێنتاڵیستی ئاینیی له چه‌شنی کۆمه‌ڵی ئیسلامیی و یه‌کگرتووی ئیسلامییش بێت. هابه‌رماس له سیاقی کۆمه‌ڵگای سکۆلاری ئێستای ڕۆژئاوادا که تیایدا ئاین چیتر ناتوانێت وه‌ک مه‌نزومه‌یه‌کی ته‌شریعیی و بڕیارده‌ر کار بکات، بۆ داکۆکیی له عه‌لمانییه‌ت و ئازادیی عه‌قیده ئه‌و تێزه ده‌خاته‌به‌رچاو. ئه‌و تێزه‌ی هابه‌رماس سه‌باره‌ت به‌و مافانه‌یه که خه‌ڵکه ئاینییه‌که و خه‌ڵکه سکۆلاره‌که به‌سه‌ر یه‌که‌وه هه‌یانه و داوا ده‌کات هه‌ردوولا ڕه‌چاوکردنی مافه‌کانی به‌رامبه‌ر وه‌ک ئه‌رکی خۆیان سه‌یر بکه‌ن. ئه‌وه‌ی هابه‌رماس وه‌ک مافی خه‌ڵکه ئاینییه‌که باسی ده‌کات ئه‌وه نییه باکمان نه‌بێت ده‌سه‌ڵات و هێز له کۆمه‌ڵگادا لای هێزگه‌ڵێک بێت که‌مه‌رجی ئه‌وه‌یان هه‌بێت شه‌رعییبوون یان شه‌رعیینه‌بوونی هه‌ر ئیقدام و بڕیارێکی حکومیی به پێوانه‌ی دۆگما و حوکمه لێبڕاوه‌کانی ناو عه‌قیده‌ی ئاینیی ئه‌وان بریاری له‌سه‌ر بدرێت. ده‌ی هه‌ر ئه‌مه‌شه ڕۆشنبیرانی عه‌لمانیی ئێمه له ئاستیدا قه‌له‌قن و وا ده‌کات حه‌ماسه‌تێکیان بۆ هاوسه‌نگه‌ریی له‌گه‌ڵ ئیسلامی سیاسییدا نه‌بێت. هابه‌رماس داوا ده‌کات جێپێییه‌ک بۆ ئه‌و جۆره له هێزی ئاینیی له ژیانی کۆمه‌ڵایه‌تیی و سیاسییدا بکرێته‌وه که ئه‌م سێ مه‌رجه‌ی خواره‌وه‌ی ته‌واو پێ قبوڵه: یه‌که‌م، پلورالیزمی عه‌قیده‌یی و جیهانبینیی هه‌بێت له وڵاتدا؛ دووه‌م، زانست له سه‌رووی هه‌موو زانینێکه‌وه بێت؛ سێیه‌م، هه‌موو یاسا و مۆڕاڵێک له‌سه‌ر بنه‌مایه‌کی عه‌لمانیی بڕیاری له‌سه‌ر بدرێت. تێنه‌گه‌یشتنه له تێزه‌که‌ی هابه‌رماس یان ته‌فسیرکردنی هه‌ڵه‌یه‌تی وا ده‌کات ڕۆشنبیرانی ئێمه له‌و قه‌له‌قییه‌ی ڕۆشنبیرانی عه‌لمانیی تێنه‌گه‌ن که له ئاست هێزگرتنی ئیسلامی سیاسیی له کوردستاندا هه‌یانه. ئه‌و ئیسلامه‌سیاسییه‌ی که هه‌ر مانگێک به‌ر له خۆپیشاندانه‌کان ده‌سه‌ڵاتی سیاسیی و ده‌زگای دادوه‌ریی و به‌شی زۆری کۆمه‌ڵگایان له دژی ڕۆشنفکران سه‌نگه‌ر پێگرت و مه‌رجی ئه‌وه‌یان فه‌رز کرد که ئازادیی بۆ بیروڕایه‌ک نه‌بێت که له‌گه‌ڵ دۆگما ئاینییه‌کانی ئه‌واندا نه‌یه‌ته‌وه. ئه‌و ئیسلامه‌سیاسییه ڕادیکاڵه‌ی که هه‌ر خودی کاک مه‌ریوان وریا مانگێک به‌ر له که‌وتنه‌وه‌ی خۆپیشاندانه‌کان و له وتارێکدا به ناوی (هەرای هەندێک له‌مەلاکان)، له‌سه‌ر که‌متۆڵێڕانسیی و هێڕشی خه‌ته‌رناکیان بۆ سه‌ر ئازادیی ڕاده‌ربڕینی ڕۆشنبیران، وه‌ک «هه‌ڕه‌شه‌یه‌کی گه‌وره‌ی پڕ له‌ترس و خورافەت بۆ سه‌ر کۆمه‌ڵگای کوردیی و ئیهانەکردنێکی بەردەوامی ئینسان له‌لایه‌ن نوخبه‌یه‌کی په‌ڕگیری ئاینییه‌وه» وه‌سفیان ده‌کات.\nهه‌ندێک پێیانوایه که‌وتنه‌وه‌ی پرۆتێسته‌کانی ئه‌مساڵ هێزه فه‌نده‌مێنتاڵیسته ئیسلامییه‌کانی له ڕادیکاڵییه‌ت خست و کردنی به هێزگه‌لێک که ئیتر بتوانن پلورالیزمی جیهانبینیی له چوارچێوه‌یه‌کی عه‌لمانییدا قبوڵ بکه‌ن. ئه‌مه لێکدانه‌وه‌یه‌کی ڕووکه‌شانه و دڵپاکانه‌ی پڕ له‌حه‌ماسه‌ته‌نه‌ک فیکر. که‌سێک که لێکدانه‌وه‌یه‌کی له‌م چه‌شنه بۆ هاوسه‌نگه‌ریی هێزه ئیسلامییه‌کان له‌گه‌ڵ هێزه عه‌لمانییه‌کاندا له پرۆتێسته‌کانی به‌هاری ئه‌مساڵدا ده‌کات، به‌و ئه‌ندازه‌یه ساده‌بینه که ناتوانێت ئه‌و ڕاستییه ساده‌یه ببینێت که چاوپۆشین له جیاوازییه ئایدۆلۆژییه‌کان له نێوان هێزه به‌شداره‌کاندا گۆڕانێکی ئایدۆلۆژیی نه‌بوو له فیکری ئه‌واندا، به‌ڵکو ئیقدامێکی پراگماتیکیی ئه‌و هێزانه بوو له پێناو زیاتر تۆکمه‌کردنی سه‌نگه‌رێک که ئه‌وانی ئۆپۆزیسیۆن له به‌رامبه‌ر ده‌سه‌ڵاتدا گرتوویانه بۆ به‌ده‌ستهێنانی بڕێکی زیاتر له ده‌سه‌ڵات و کارکردی سیاسیی بۆ خۆیان. دیاره ئه‌و هێزانه ئه‌م پراگماتیکییه‌ته‌یان له‌و ڕۆژانه‌دا گه‌یانده ئه‌وه‌ی که بۆ پیشاندانی پرۆتێسته‌کان ته‌نها وه‌ک خرۆشانێکی ''خۆڕسک'' و ڕه‌وای جه‌ماوه‌ریی دژ به خراپبه‌کارهێنانی ده‌سه‌ڵات و بۆ له‌به‌رچاولابردنی ئه‌وه‌ی که ئه‌وان به‌دوای ده‌سه‌ڵات و کارکردی سیاسیی زیاتره‌وه‌ن بۆ خۆیان، ته‌واو خۆیان کشاندبۆوه بۆ پشت که‌والیسه‌کان. ئه‌م تاکتیکه بوو زۆرێک له ڕۆشنبیرانی به‌سه‌ر لێکدانه‌وه‌ی هه‌ڵه‌دا برد. بۆ نموونه ئه‌مه‌بوو وایکرد به‌رێز کاک به‌ختیار عه‌لی پێیوابێت «له کوردستاندا ئه‌مجاره بزووتنه‌وه‌یه‌کی شۆڕشگێڕانه که‌وتۆته‌وه که ئایدۆلۆژیا له پشت مۆبیلیزه‌کردنییه‌وه نییه». هه‌ر درێژه‌ی ئه‌م شێوه بیرکردنه‌وه‌یه‌یه له پرۆتێسته‌کان که باوه‌ڕێکی وا ساده و کورتبینی له‌ناو خه‌ڵک و رۆشنبیرانی ئێمه‌دا جێخستووه‌که پێیانوابێت هێزێکی بۆ نموونه‌وه‌ک کۆمه‌ڵی ئیسلامیی له حاڵه‌تی سه‌رگرتنی پرۆتێسته‌کاندا، له حیزبه‌کانی ئێستای ناو ده‌سه‌ڵات زیاتر ئازادیی ڕاده‌ربڕینی پێ قبوڵ ده‌بێت.\nمن قه‌له‌قی ئه‌وه‌م که کۆمه‌ڵگای ئێمه خه‌ریکه له پێناو به‌ده‌ستهێنانه‌وه‌ی پاره‌یه‌ک که گه‌نده‌ڵیی حکومه‌ت ده‌یفه‌وتێنێت، ئازادییه‌کانی خۆی داده‌نێت. من پێموایه یارییکردنه به ئاگر خه‌یاڵت ڕاحه‌ت بێت له ئاست ئه‌وه‌ی هه‌زاران گه‌نجی بێکارت په‌نا ده‌به‌نه‌به‌ر مزگه‌وت و له خوتبه‌ی ساده‌و پڕ له ڕقی مه‌لاکان زیاتر لێکدانه‌وه‌یه‌کی ئاڵۆزتری دنیا تێناگه‌ن. ئه‌م ڕووکردنه له فه‌نده‌مێنتاڵیزم پۆتێنسیاڵی گه‌وره‌ی بۆ که‌وتنه‌وه‌ی توندوتیژیی سیاسیی له داهاتوودای هه‌رێمی کوردستاندا هه‌ڵگرتووه. هه‌رێمێک که ده‌یان هه‌زار پۆلیس و پێشمه‌رگه‌و چه‌کداری تیایه که له هه‌موو عومریاندا تاکه سه‌نعاتێک و تاکه سه‌رچاوه‌یه‌کی داهات فێرکرابن، به‌کارهێنانی چه‌که. بیرمان نه‌چێت ئێستا ده‌سه‌ڵاتێکی گه‌نده‌ڵ و ته‌واو بێزراو له کوردستاندا هه‌یه و له کۆمه‌ڵگای ئێمه‌شدا فه‌رزکردنی داواکاریی سیاسیی به‌وه‌سیله‌ی چه‌ک ترادیشیۆنێکه که تا مێژوویه‌کی نزیک کاری پێکراوه‌و کاریگه‌ر بووه.\nزۆرێک نموونه‌ی ئه‌ردۆغانی سه‌رکۆوه‌زیرانی تورکیا دێننه‌وه و به‌وه ئارگیومێنت ده‌که‌ن که ئیسلامییه‌کانی کوردستانیش مومکینه ئه‌وه‌نده‌ی ئه‌و میانڕه‌و بن. گرفتی ئه‌م که‌سانه ئه‌وه‌یه میانڕه‌ویی ئه‌ردۆغان وه‌ک بڕیارێکی شه‌خسیی ئه‌و که‌سه و دابڕاو له ژینگه‌ی سیاسیی و سروشتی کێشمه‌کێشه سیاسیی و کۆمه‌ڵایه‌تییه‌کانی تورکیا سه‌یر ده‌که‌ن. زۆر به ساده‌یی؛ ئه‌ردۆغان له تورکیا هه‌ڵده‌که‌وێت چونکه ئه‌وه تورکیایه. ئه‌وه سروشتی کێشمه‌کێش و ئانتاگۆنیزمه سیاسییه‌کانی ناو هه‌ر وڵاتێکه که بڕیار ده‌دات بزووتنه‌وه‌ی توندڕه‌و یان میانڕه‌و هه‌ڵده‌که‌وێت له‌وێدا، نه‌ک مه‌زاجی فه‌ردیی و بڕیاری شه‌خسیی که‌سه‌کان. عه‌لمانییه‌کانی ئێمه له‌سه‌ر بنه‌مای ناسینی ستراکتۆری کۆمه‌ڵگا و ستراکتۆری ده‌سه‌ڵاته له هه‌رێمی کوردستاندا که پێیانوایه ئیسلامییه‌کان له‌وێدا نوسخه توندڕه‌وه‌که‌ی ئیسلامیزم هه‌ڵده‌بژێرن. له تورکیا عه‌لمانییه‌ت ئایدۆلۆژیایه‌که که له‌لایه‌ن یه‌ک سوپای گه‌وره‌و ه‌ده‌پارێزرێت و لادان لێی ته‌نانه‌ت شه‌رعییه‌ت به کوده‌تای سوپا به‌سه‌ر حکومه‌تیشدا ده‌دات. بێجگه له‌مه، تورکیا وڵاتێکی دامه‌زراوه‌ییه که دیموکراتییه‌ت تیایدا سه‌رباری هه‌موو که‌موکوڕییه‌کانی، زۆر له‌هه‌ریمی کوردستان زیاتر به دامه‌زراوه‌ی جیاواز زامن کراوه. هه‌رێمی کوردستان هه‌رێمێکه تا ئاستی ئانارشییه‌ت بێدامه‌زراوه‌یه. له ئاست هه‌رێمێکی وادا، وه به‌له‌به‌رچاوگرتنی ئه‌و گه‌نده‌ڵیی و نادادپه‌روه‌رییه کۆمه‌ڵایه‌تییه کوشنده‌یه‌ی له‌وێدا زاڵه و تووڕه‌یی خه‌ڵک له‌و دیارده‌یه، ساده‌دڵییه‌کی گه‌وره‌یه ئێمه خه‌یاڵمان راحه‌ت بێت و ترسی گه‌شه‌ی فه‌نده‌مێنتاڵیزممان نه‌بێت.\nبه کورتیی سیاسه‌تکردن تێفکرین و هه‌ڵسه‌نگاندنێکی ئالۆزتری ده‌وێت له‌و لێکدانه‌وه و سه‌نگه‌رگیرییه ساده‌یه‌ی که له ئێستادا له‌ناوه‌ندی سیاسیی و ڕۆشنبیریی ئێمه‌دا هه‌یه. دیارده‌یه‌ک که من تێبینیی ده‌که‌م و پێم کارێکی نادروسته ئه‌وه‌یه که زۆرێک له ڕۆژنامه‌کان که‌وتوونه‌ته داوی ئه‌م ساده‌کردنه‌وه‌یه‌ی سیاسه‌ت بۆ دووبه‌ره‌ی ڕه‌ش و سپی و ئاماده نین دیبه‌یتێکی تۆزێک زیندووتر له نێوان بیروڕا جیاوازه‌کاندا بخه‌نه‌وه. نایشارمه‌وه به لای منه‌وه بۆ گه‌شه‌پێدانی دیموکراتییه‌ت، خستنه‌وه‌ی دیبه‌یتێکی زیندوو و ڕاسته‌قینه له میدیاکاندا له نێوان بیروڕا جیاوازه‌کاندا زۆر گرنگتره له به‌رپاکردنی ده‌یان ڕاپه‌ڕین و خۆپیشاندان که مومکینه هێزه سیاسییه‌کان ئاوا به‌سه‌ر دوو به‌ره‌ی خێر و شه‌ڕدا دابه‌ش بکات و ته‌نانه‌ت هیزی فه‌نده‌مێنتاڵ و نادیموکراتیش له‌به‌ره‌ی خێر-دا دابنێت.


ده‌سـتبه‌کاربوونی سه‌رۆکی نوێی ئه‌مریکا\nی مانگی یه‌ک ١٦, ٢٠٠٩\nڕۆژی سێشه‌ممه‌ی داهاتوو کاتژمێر 12 ی نیوه‌ڕۆ به کاتی واشـنتن باراک ئۆباما سه‌رۆکی نوێی وڵاته یه‌کگرتووه‌کانی ئه‌مریکا ده‌سـتبه‌کارده‌بێت له پـۆسـتی ئۆفیسیدا.\nڕۆژی 20 یه‌کی ئه‌مسـاڵی 2009 یه ڕۆژێـکی جودا ده‌بێت له مێژووی سـیاسی واشـنتندا، بۆ یه‌که‌مین جار سه‌رۆکێـکی ئه‌فریکایی ئه‌مریکایی سـوێندی یاسایی ده‌خوات و ده‌که‌وێته ڕێ به‌ره‌و کۆشـکی سـپی وه‌ک سه‌رۆکی به ده‌سـه‌ڵات‌ترین زلهێزی ئه‌م گۆی زه‌ویـیه.\nله لای گه‌لی ئه‌مریکا ئه‌م ڕۆژی ده‌ستبه‌کاربوونه گرنگی و بایه‌خ و پـیرۆزی خۆی هه‌یه و وه‌ک سـمبۆلێـکی دیموکراسی ئه‌مریکا لێی‌ده‌ڕوانرێت.\nله پاش هه‌شت سـاڵ له به‌ڕێوه‌به‌رایه‌تیـیه‌که‌ی سه‌رۆک بوشی کۆماری باراک ئۆبامای دیموکرات ده‌بێته سه‌رۆکی ئه‌مریکا که له ده‌می هه‌ڵـبژاردنه‌کانیدا جه‌ختی له گۆڕان ده‌کرده‌وه، گۆڕان له‌سه‌ر هه‌ردوو ئاسـتی ناوخۆیی ئه‌مریکا و له‌سه‌ر ئاستی سـیاسه‌تی ده‌ره‌وه‌یـیش.\nزۆرێـک له چاودێران جه‌خت ده‌که‌نه‌وه له‌وه‌ی پـێویسـته سه‌رۆکی نوێی ئه‌مریکا سه‌نگی ده‌سـتبه‌جێی بخاته سه‌ر قه‌یرانی ڕۆژهه‌ڵاتی ناوه‌ڕاست و به هاوکاری هاوپه‌یمانه ئه‌وروپایی‌یه‌کانی و ڕووسیاش کێشه‌کانی عێراق و ئه‌فغانسـتان چاره‌سه‌ر بکات. عێراق که ئێسـتا ڕێـکه‌وتنێـکی سـتراتیژی ئاسایشی له‌گه‌ڵ ئه‌مریکادا مۆرکردووه ده‌بێت تا سـاڵی 2011 هێزه سه‌ربازیـیه شه‌ڕکه‌ره‌کانی ئه‌مریکا له عێراق بکشێنه‌وه. به‌ڵام سـیناتۆر باراک ئۆبامای ئه‌وسا و سه‌رۆکی ئێسـتا چه‌ندان جار ئاماژه‌ی به‌وه کردووه له ماوه‌ی 16 مانگدا هێزه سه‌ربازیـیه‌کانی ئه‌مریکا له عێراق ده‌کشێنێته‌وه.\nڕۆژی سێشه‌ممه‌ی داهاتوو به‌ڕێوه‌به‌رایه‌تی نوێی ئه‌مریکا ده‌سـتبه‌کارده‌بێت و چاوی جیهان له‌سه‌ر واشـنتنه کاتێـک یه‌که‌م ئه‌فریکایی ئه‌مریکایی سوێندی یاسایی خۆی ده‌خوات بۆ وه‌رگرتنی پـۆستی ئۆفیس.\nبۆ قسه‌کردن له‌سه‌ر ئه‌م بابه‌ته هاوکارانمان به‌ڵێن سـاڵح و حه‌یده‌ر که‌ریم له به‌رنامه‌ی هه‌له‌و واشـنتنی ئه‌م هه‌فته‌یه‌دا میوانداری دکتۆر ئه‌حمه‌د فه‌رهادی پـرۆفیسـۆر له زانکۆی نیویۆرک‌یان کردووه.\nده‌توانن گوێبیسـتی ده‌قی به‌رنامه‌که بن له ڕێـگه‌ی کلیـکـکردنی ئه‌و فایله ده‌نگیـیه‌ی سه‌ره‌وه، ماوه‌که‌ی 46:42 خوله‌که.


Ö:: تۆش پێشمه‌رگه بووی؟\nتۆش پێشمه‌رگه بووی؟\nله ئێوارێکی پاییز دا که شه‌و ده‌هات به سه‌ر شاردا زاڵ بێ،وه‌بیر هاوڕێکم که‌وته‌مه‌وه که له نێزیک ماڵه‌که‌ی من ده‌ژیا. ته‌له‌فونم بۆ کرد وه‌تم، ئه‌گه‌ر کاتت هه‌بێ ده‌مه‌وی سه‌ردانێکت به‌که‌م، له وه‌ڵام دا وه‌تی یاڕه‌بی به خێر بێت زۆرم پێ خۆشه.\nپاش ماوه‌یه‌ک له ده‌رگام دا. گه‌ڵا نارنجی‌یه‌کانی سه‌ر ڕێگا که به بای پاییزی له کۆڵانه‌کان دا وه‌ریبونه سه‌ر زه‌وی له گه‌ڵ پێڵاوه‌کانما خشه‌خش خوێان کرد با ژووره‌که‌ی دا. ویستم فڕێیان ده‌مه‌وه ده‌رێ، که هاوڕێکم ووتی لێیان گه‌ڕێ، زۆرم حه‌ز له‌و گه‌ڵایانه‌یه. وو‌تم بۆ؟ وو‌تی زۆر شتی خۆشم ده‌خه‌نه‌وه بیر، زۆر جار له گه‌ڵ پێڵاوه‌کانما خوێان به ماڵه قورماوی‌یه‌کان دا ده‌کرد.\nپاش خوراده‌نه‌وه‌ی قاوه‌یه‌ک هه‌ر وه‌ک چۆن به‌ڕێوه‌به‌ری پرۆگرامی تی‌ڤی‌کان داوا ده‌که‌ن ده‌نگی تی‌ڤی‌که‌مان کز بکه‌ین له کاتی قسه کردن دا ئێمه‌ش بۆ ئه‌وی لێک حاڵی بین ده‌نگی تی‌ڤی‌که‌مان کز کرد و ده‌ستمان کرد به قسه کردن. ئاوڕێك له ڕابوردوو بیرێک بۆ داهاتوو بابه‌تی باسه‌کانمان بوون.\nمن: ته‌مه‌نت چه‌نده؟\nئه‌و: له نێردیوانی ته‌مه‌ن سه‌ر که‌وتوم ئێستا خه‌رێکی داگه‌ڕانه‌وه‌م بۆ خوارێ .\nمن: یانی چی؟\nئه‌و: یانی له 35 تێ په‌ڕیوم ده‌ڕوم بۆ 70.\nمن: تۆش پێشمه‌رگه بووی؟\nئه‌و: ئیستاش هه‌ر پێشمه‌رگه‌م.\nمن: که‌ی بووی به پێشمه‌رگه؟\nئه‌و: پێش ئه‌وه‌ی هه‌ست بکه‌م پێویستم به ڕدێن تاشین هه‌یه، پێش ئه‌وه‌ی تێرتێر چاو به کوڵانه‌کانی شاره‌که‌م دا بگێڕم، پێش ئه‌وه‌ی بۆ ژووانی کچێکی جیرانمان بچمه کوڵانه‌که‌ی ئه‌و دیو ماڵه‌که‌مان، پێش ئه‌وه‌ی کچان یه‌که‌م گوڵی خوشه‌ویستیم بۆ لێ نکه‌نه‌وه و له به‌رووکمی ده‌ن، پێش ئه‌وه‌ی خوێندنی ناوه‌ندی ته‌واو که‌م، پێش زۆر شتی تریش بیرم لای پێشمه‌رگه بوو و بووم به پێشمه‌رگه.\nمن: چۆن بووی به پێشمه‌رگه؟\nئه‌و: له ئێواره‌یێکی سارد دا کۆمه‌ڵێک چه‌کدار خۆیان کرد به کۆلانه‌که‌مان دا که زانیمان پێشمه‌رگه‌ن هه‌مو خه‌ڵکی به‌ره‌و پیریان چوون منیش چووم و ئیدی له‌و کاته‌وه بووم به هاورێیان و شاخه‌کانم کرده ماڵ و زێد و هێلانی خۆم ئه‌و کاتانه‌ش زێڕین‌ترێن کاته‌کانی ژیانمن.\nمن: چی فێر بووی له‌وی؟\nئه‌و: له ژێر چاد‌رێکی کۆن دا فێری ئه‌و به‌ها ئینسانیانه بووم که خه‌ڵک لێره (هه‌نده‌ران) له باشترێن زانکۆکان دا به شوێنی دا عه‌وداڵن، دێموکرات بوون، سه‌داقت، کۆڵنه‌دان، فیداکاری، له سه‌ره‌خۆ بوون، رێزی به‌رامبه‌ره‌که‌ت گرتن، خاون ڕای خوم، سه‌ر ئه‌نجام له پێناو میلله‌ته‌که‌م دا ئه‌گه‌ر پێوست بێ مردن.\nمن: هه‌موو کات هه‌ر له ژێر ئه‌و چاد‌ره دا بوون؟\nئه‌و: نا. کاتێک باڵنده کوێستانی‌یه‌کان ده‌چوونه خه‌و مانگ هیلاک بوو به ئاسمانه‌وه، به‌فر و‌رد ورده ده‌بوو به سه‌هوڵ و به‌سته‌ڵه‌ک تا خۆی پته‌و کا له به‌رابه‌ر خۆری به‌یانی نه‌تیوته‌وه، ئێمه‌ش فتیله‌که‌مان ده‌کووژانده‌وه و له چوار لاوه به‌رو ته‌ختایی به‌رو مێرگ و چیمه‌ن به‌رو خۆشه‌ویستی به‌رو قوڵای ناوچه داگیرکه‌راوه‌کان داده‌گه‌ڕاین بۆ ئه‌وه‌ی زیاتر تۆویی شۆڕش و به‌رخودان به‌چێنین. تا ده‌گه‌ڕاینه‌وه ناو چادره‌که زۆری پێده‌چو. له‌و سه‌فه‌ره‌دا زۆر هاوڕێی خۆشه‌ویستمان نه‌ده‌گه‌رانه‌وه و شه‌هید ده‌بوون، هه‌ر له‌وێ له ته‌ختایی له ناو مێرگ و چیمه‌ن، له‌و شوێنی که پێی ده‌ڵێن گۆڕی سه‌ربازی وون ته‌سلیم به خاکمان ده‌کردن، روحیان شاد و رێگایان پڕ ڕێبوار بێ، زۆڕیشمان وه‌ک من ئه‌ندامێکی له‌شیان بۆ ڕه‌زگاری میلله‌ته‌که‌یان ده‌به‌خشی.\nمن: ئه‌و هه‌موو زه‌حمه‌ته‌ی کێشاوتانه ئاکامی چی بووه؟\nئه‌و: له بیرت نه‌چێ کوردستانی باشوور که گه‌یشتوته ته‌ختایی ئازادی و حکومه‌تی کوردستان و پارله‌مان، به‌رهه‌می فیداکاری پێشمه‌رگه‌یه. هه‌ر ئه‌وه‌ی که تا ئیستاش نه‌مان هێشتوه داگێرکه‌رانی کوردستان ئاوا به سوک و ئاسانی له کوردستان دا ڕه‌مبازین بکه‌ن، تا لاوانی خوین گه‌رم نه‌وه‌ی نوێ هاتونه‌ته نێو ریزی خه‌بات، ده‌سکه‌وتی گه‌ورن بۆ میلله‌ته‌که‌مان.\nمن: تۆ که‌سێکی که له‌و خه‌باته دا ئه‌ندامیکی خۆت به‌خشیوه، ئه‌گه‌ر سروشتی مرۆڤ به شێوه‌یێک بووایه که ئه‌ندامه‌کانی له‌ش جارێکی دیکه ڕووابایانه‌وه، ئاماده‌ی جارێکی دیکه بۆ ڕزگاری میلله‌ته‌که‌ت بی به‌خشی‌یه‌وه؟\nئه‌و: ئه‌و ڕووباره خوێنه‌ی که به‌ڕێوه‌یه سه‌رچاوه‌کی هی باشترین ڕووڵه‌کانی ئه‌م گه‌له‌یه، بۆیه ئه‌گه‌ر ئه‌و ڕوباره دیسان خوێنی ئێمه‌ی بووێ تا ده‌گاته مه‌نزڵگای خۆی، ئه‌و دوو چاوی‌تر، ئه‌وه دوو ده‌ستی‌تر.....هتد وه ئه‌گه‌ر پێوست بی ئه‌و وه‌ک پێشمه‌ر‌گه‌که‌ی ناو چادره‌که ئاماده‌ین بۆ فیداکردنی گیانمان.\nمن و ئه‌و: بژی پێشمه‌رگه ئه‌ی پڕشنگی ئاوات\nبژی پێشمه‌رگه‌که‌ی حیزبی دێموکڕات\nژیانت بێ شکان و بێ به‌دی بێ\nبه‌ئاواتین* که ئاواتت به‌دی بێ\nپیروز بێ 26 سه‌رماوه‌ز ڕوژی پێشمه‌رگه‌ی کوردستان\n*هه‌ڵبه‌سته‌که خۆی ده‌ڵی به ئاواتم که ئاواتت به‌دی بی، له به‌ر ئه‌وی ئیمه 2 بۆین کرد‌مان به ئاواتین.


گوترێس: دەسەڵاتی ئێران وەحشیانە مافەکانی مرۆڤ پێشلدەکات – کوردی – RojNews.News\n15/10/2020 - 11:32:59 am\nئانتۆنیو گوترێس لە ٧٥ـەمین دانیشتنی ئەنجومەنی گشتی نەتەوە یەکگرتووەکان، ڕاپۆرتێکی پێشکەس کرد و تێدا بە توندی ڕەخنەی لە دەسەڵاتی ئێران گرت و ڕایگەیاند: دەسەڵاتی ئێران وەحشیانە مافەکانی مرۆڤ پێشلدەکات.\nدوێنێ ئانتۆنیو گوترێس سکرتێری گشتی نەتەوە یەکگرتووەکان لە ڕاپۆرتەکەی خۆیدا بۆ ئەنجومنی گشتی بە ئاماژەدان بە کوشتاری خۆپیشاندەران، بەردەوامی سەرکوتکاری و پێشلکارییەکانی مافەکانی مرۆڤ و کەمینە ئەتنیکی و دینییەکان لەلایەن دەسەڵاتی ئێرانەوە، نیگەرانی خۆی لە پێشلکارییە بەردەامەکانی دەسەڵاتی ئێران دەربڕی.\nگوترێس ڕایگەیاند: لە خۆپیشاندانەکانی ٢٠١٩ و ٢٠٢٠ لە ئێراندا، هێزە ئەمنییەکانی دەسەڵات بە بەکارهێنانی توندوتیژیی لە ڕادەبەدەر و وەحشیانە، دەستیان داوەتە سەرکوتی خۆپیشاندەران، بەپێی ئاماری کۆمیسیۆنی مافەکانی مرۆڤ، هێزەکانی دەسەڵاتی ئێران سەری خۆپیشاندەرانیان بە گولـلە کردووەتە ئامانج و بە لانیکەمەوە ٣٠٤ کەس لەوانە ٢٣ منداڵ کە یەکێکیان کچێکە و ١٠ ژنیان لە ماوەی چوار ڕۆژ لە ساڵی ٢٠١٩ کوشتووە، هەرچەند هەندێک ڕێکخراو ژمارەی کوژراوەکان بە هەزار و ٥٠٠ کەس دەزانن.\nهەروەها ڕایگەیاند: ئێمە نیگەرانین لە نادیاربوونی چارەنووسی حەوت هەزار کەس کە لەو کاتەدا دەستگیرکراون، بە تایبەت ئەو ژنانەی کە ئێستا لە زیندانی قەرچەکی وەرامین زیندانین، دەستگیرکراوەکان نە تەنها لە چارەسەریی پزیشکی بێبەش کراون، لەلایەن هێزە ئەمنییەکانیشەوە ئەشکەنجە کراون و هەڵسوکەوتی خراپیان لەگەدا کراوە و بە شێوەی زۆرەملێ دانپێدانانیانی لێوەرگیراوە.\nگوترێس هەروەها ئاماژەی بە سزای لە سێدارەدان لە ئێران کرد و ڕایگەیاند: ڕێژەی لەسێدارەدان لە ئێران بەرز بووەتەوە لەوانەش لەسێدارەدانی منداڵان کە جیی نیگەرانییە.\nسکرتێری گشتی نەتەوە یەکگرتووەکان هەروەها ڕاشیگەیاند: کاربەدەستانی ئێران، کەسانێک وەک بەرگریکارانی مافەکانی مرۆڤ، پارێزەران و ڕۆژنامەنووسان کە دژی ڕوانگەی دەسەڵات ڕای خۆیان دەردەبڕن، بە “هەڕەشەکردن لە ئاسایشی نیشتمانی” تۆمەتبار دەکات و بۆ ماوەیەکی درێژ زیندانییان دەکات، لە ڕاپۆرتەکەی کۆمیسیاری باڵای مافەکانی مرۆڤیش هاتووە کە ئەشکەنجە، دەستگیرکردنەکانی دەرەوەی یاسا، هەڵاواردن دژی ژنان و کچان و کەمینە ئەتنیکی و دینییەکان بەردەوامە.\nلە کۆتایی ڕاپۆرتەکەی گوترێس هاتوو: هەڵاواردن و توندوتیژی دژی ژنان لەلایەن دەسەڵاتی ئێرانەوە و هەروەها هەڵاواردن و سەرکوتی کەمینە ئەتنیکی و دینییەکان لە ئێران بەردەوامە، ئەم هەڵاواردنانە تا ڕادەی دەستگیرکردنی دەرەوەی یاسا، زیندانی درێژ مەودا و سزای لەسێدارەدان بۆ ئەم کەسانە بە پاساوی هەڕەشە لە ئاسایشی نیشتمانی دەڕوات.


لەدوای لێدوانێکی حاکم زاملی، وەزارەتی پێشمەرگەی هەرێم ڕەتیدەکاتەوە بەهیچ شێوەیەک گروپی چەکداریی داعش لە تورکیاوە بێنە هەرێم و لەوێشەوە بۆ ناوچەکانی خوارووی عێراق و دەڵێت، نازانین زاملی ئەو زانیارییەی لەکوێوە دەستکەوتووە، دەشڵێت، لەجێگەی ناکۆکی و هەڵبەستنی پڕوپاگەندە باشترە بۆشاییە ئەمنییەکان بەهاوکاری یەکتر پڕ بکرێنەوە.\nئەمڕۆ شەممە 31ی تەموزی 2021، حاکم زاملی، سەرکردە لە ڕەوتی سەدر ڕایگەیاند، هێڵێكی نوێی هاتوچۆی داعش هەیە لە توركیاوە بۆ هەولێر و كەركوك پاشان باكوری دیالە و بەغدا، لەوێشەوە پلانی تیرۆریستی بۆ بەغدا و پارێزگاكانی تر دادەنێن، داواش لە مستەفا كازمی دەكات گوشار بكات لەتوركیا و هەرێمی كوردستان بۆ رێگەگرتن لە هاتوچۆی تیرۆریستان و كردنەوەی كەناڵی ڕاستەوخۆ لەگەڵ هەردوولا.\nلەوبارەیەوە، عەمید عوسمان محەمەد، بەڕێوەبەری گشتیی ڕاگەیاندن و هۆشیاری لە وەزارەتی پێشمەرگە لە لێدوانێکی تایبەتدا بە "ناس کورد"ی ڕاگەیاند، "سەرمان سوڕماوە لەو قسانە و گومانمان لا دروست بووە کە حاکم زاملی خۆی یەکێک بێت لەو کەسانەی کە داعش هاوردەی عێراق دەکەن، چونکە بەڕاستی ئەو زانیارییانەی کە ئەو باسی کردووە تائێستا ئێمە نایزانین و پێمان سەیرە ئەو دەیزانێت."\nجەختیشیکردەوە، "هیچ سەرچاوەیەکی هەواڵگریی ئێمە ئەوەی پشتڕاست نەکردووەتەوە کە داعش لە تورکیاوە بێتە ئێرە و لێرەوە بچێتە ناوچەکانی خوارووی عێراق."\nئەو بەرپرسەی وەزارەتی پێشمەرگە ئاماژەی بەوەشکرد، "هەمووان دەزانین کە ئەو چەکدارانەی داعشیش کە لە هەرێمی کوردستان دەستگیردەکرێن لە ناوچەکانی خوارووی عێراقەوە هاتوونەتە ئێرە نەک لێرەوە بچنە ئەوێ."\nزاملی لە لێدوانەکەیدا ئاماژەی بەوەکردووە، " چالاكییەكانی داعش پەرەیان سەندووە، بەتایبەت لە ناحیەی یەسریب و زەرگە لە سەلاحەدین، حەلوان لەدیالە و عەگبە لە هیتی ئەنبار، هێرشەكانیش زەرەر و زیانی گیانی و مادیشی زۆریان هەبووە لەڕیزی خەڵكانی مەدەنی و سەربازی. "\nعەمید عوسمان محەمەد باسی لەوەکرد، "ئەو ناوچانەی کە زاملی باسی دەکات و ناوی هێناون لەسەرەتای سەرهەڵدانی داعشەوە ناوچەی گەرم بوون و داعش لەو ناوچانە جوڵەی زۆر بووە و حکومەتی عێراق تائێستا نەیتوانیوە کۆنتڕۆڵیان بکات، بۆیە پێویستە ئەو لە حکومەتی عێراق بپرسێت کە بۆچی تائێستا نەیتوانیوە دۆخی ئەو ناوچانە ئاسایی بکاتەوە."\nئەو بەرپرسەی وەزارەتی پێشمەرگە جەختیشیکردەوە، "ئەو لێدوانانە خزمەت بە هیچ لایەکمان ناکات و تەنها دوورمان دەخاتەوە لەیەکتر، باشتربوو لەئێستادا سەرقاڵی دروستکردنی دوو لیوا هاوبەشەکە بووینایە و چالاکیی هاوبەشمان هەبوایە لە دژی داعش، نەک کردنی ئەم قسانە."\nقسەکانی حاکم زاملی لەم لینکەوە: داعش لە توركیاوە دێنە هەولێر و لەوێشەوە بۆ پشتێنەی بەغدا


◄ ئەنجام: 273 تۆمار دۆزرایەوە، لاپەڕە 1 لە 28 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\nدواڕۆژ، بورهان یەحیا رێڤەبەرێ کۆمپانییان ل سنۆرێ [ زۆرتر... 👁] ✖ ✖ ✖ 0 0 ✔ 93% ✍ هـ.ب. 19-11-2017 16:16:14\n📊 500 زێدەگاڤیێن سەر باژێڕڤانییا دهۆک هاتینە هەلگرتن ئامار و راپرسی\n📅 کاتی تۆمارکردن Jan 12 2018 8:49AM\nدواڕۆژ، بورهان یەحیا سەرۆکاتییا باژێڕڤانییا دهۆک [ زۆرتر... 👁] ✖ ✖ ✖ 0 1 ✔ 91% ✍ هـ.ب. 12-1-2018 8:49:58\n📊 6000 پەککەفتیێن دهۆک د رەوشەکا خراب دانە ئامار و راپرسی\n📅 کاتی تۆمارکردن Nov 22 2016 11:37AM\nدواڕۆژ, شیمال بەرچى سەرۆکێ کۆمەلا ژین یا پەککەفتی [ زۆرتر... 👁] ✖ ✖ ✖ 0 0 ✔ 91% ✍ هـ.ب. 22-11-2016 11:37:13\n📊 64% ژ زەڤیێن مینرێژکرى ل دهۆک نەهاتینە پاقژکرن ئامار و راپرسی\n📅 کاتی تۆمارکردن Apr 5 2018 9:16AM\nدواڕۆژ، بورهان یەحیا رێڤەبەرییا گشتییا کاروبارێن [ زۆرتر... 👁] ✖ ✖ ✖ 0 0 ✔ 93% ✍ ن.ئـ. 5-4-2018 9:16:04


هه‌ڵبژاردنێک که تورکیای کرده دوو به‌ش: ئه‌ردۆغان و دووڕیانێکی ئه‌سته‌م و دژوار - جام کوردی\nهه‌ڵبژاردنێک که تورکیای کرده دوو به‌ش: ئه‌ردۆغان و دووڕیانێکی ئه‌سته‌م و دژوار\n14 تشرینی دووەم 2015\nسه‌ره‌ڕای ئه‌و زانیارییانه‌ی که ڕاپرسییه‌کانی تورکیا چه‌ند کاتژمێرێک پێش له به‌ڕێوه‌چوونی هه‌ڵبژاردنه‌کان بڵاویان کرده‌وه و ئه‌و شرۆڤه و پێش بینییه‌ی زۆرینه‌ی شاره‌زایانی سیاسی له جیهان و ته‌نانه‌ت ڕاپۆرتی زۆربه‌ی وه‌زاره‌ته‌کانی ده‌ره‌وه‌ی وڵاتان که سه‌رجه‌م دژ به پارتی داد و گه‌شه‌پێدان ده‌خرانه‌ڕوو و ئاماژه‌یان به‌وه ده‌دا که سه‌ر له نوێ زۆرینه‌ی پارله‌مانی له به‌رژه‌وه‌ندی خۆیدا مسۆگه‌ر ناکات و به ته‌نیایی حکومه‌تی زۆرینه پێک ناهینێت، له ڕۆژی هه‌ڵبژاردنه‌کاندا ڕوون بووه‌وه که سه‌رجه‌م پێش بینی و ڕاپرسییه‌کان به هه‌ڵه ده‌رچوون و پارتی داد و گه‌شه‌پێدان زۆرینه‌ی کورسییه‌کانی پارله‌مانی تورکیا و پێکهێنانی حکومه‌تی تاکلایانه‌ی به ده‌ست هێنایه‌وه.\nسه‌رجه‌م پێش بینییه‌کانی پێش هه‌ڵبژاردنه‌کان ئاماژه‌یان به‌وه ده‌دا که له به‌هێزترین ئه‌گه‌ردا، داد و گه‌شه‌پێدان ده‌توانێت ڕێژه‌ی کورسییه‌کانی 7ی حوزه‌یران به ده‌ست بێنێته‌وه و به‌م پێیه‌ش چاره‌نووسی سه‌رکردایه‌تی ئه‌م پارته له گۆڕه‌پانی سیاسی تورکیا تووشی کێشه ده‌بێت، به‌ڵام وه‌ها نه‌بوو و ئه‌ردۆغان له‌وه‌دا سه‌رکه‌وت که زیاتر له سه‌دا 50ی کورسییه‌کانی پارله‌مان له به‌رژه‌وه‌ندی پارته‌که‌ی مسۆگه‌ر بکات، ڕووداوێکی له‌ناکاو که بوو به جێی سه‌رسوڕمانی هه‌مووان به تایبه‌ت ئه‌وانه‌ی که به‌داداچوون بۆ سیاسه‌ته‌کانی تایبه‌ت به وڵاتانی ڕۆژهه‌ڵاتی ناوه‌ڕاست ده‌که‌ن، به‌و پێیه‌ی که خوێندنه‌وه و پێش بینییه‌کانی ئه‌وانی به درۆ خسته‌وه و نیگه‌رانییه‌کانی ئه‌وانی سه‌باره‌ت به داهاتووی ئه‌م ناوچه‌یه له ژێر سێبه‌ر و کاریگه‌ری هه‌ڵبژاردنه‌کانی تورکیا زیاتر کرد.\nهۆکاری سه‌رکه‌وتنی سه‌رۆک کۆماری تورکیا هه‌رچی هه‌بێت، ئه‌و و پارته‌که‌ی بوون به براوه‌ی یه‌که‌می هه‌ڵبژاردنه‌کانی ئه‌و وڵاته. به‌ڵام ئه‌م هه‌ڵبژاردنه پێشوه‌خته‌یه له هه‌مان کاتدا تورکیای کردووه به دوو به‌ش. نیوه‌ی تورکه‌کان ئه‌ردۆغانیان خۆش ده‌وێت و نیوه‌ی دیکه لێی تووڕه‌ن و وای ده‌بینن که پلان و به‌رنامه‌که‌ی بۆ داهاتوو مه‌ترسییه‌ک ده‌بێت بۆ پرۆسه‌ی دیمۆکراسی له تورکیا و ده‌توانێت سه‌رجه‌م ده‌سکه‌وته مێژووییه‌کانی ئه‌م بواره به فیڕۆ ببات. ئه‌م هه‌ڵبژاردنه هه‌روه‌ها دوو جه‌مسه‌ری به‌هێزی تورکی – کوردییی له ناو دانیشتووانی تورکیا دابین کردووه، به‌و پێیه‌ی که هه‌ندێک له شرۆڤه‌کارانی کاروباری تورکیا پێیان وایه که ئه‌گه‌ری سه‌رهه‌ڵدانی شه‌ڕی ناوخۆیی له تورکیا و له نێوان حکومه‌ت و سوپای ئه‌و وڵاته له گه‌ڵ کورده‌کان سه‌ر له نوێ له ئارادایه و ڕه‌نگه قوربانییه‌کی زیاتری لێبکه‌وێته‌وه و مه‌ترسییه‌کی گه‌وره‌ش ده‌بێت بۆ سه‌ر ئاسایشی نیشتمانی تورکیا. کۆمه‌ڵگای تورکیا بووه‌ته دوو به‌شی کوردی و تورکی. له کاتێکدا که کورده‌کان وه‌ک که‌مینه‌یه‌ک له تورکیا سه‌یر ده‌کرێن به چه‌شنێک له فیدراڵیزمی وه‌ک هه‌رێمی کوردستان ڕازی ده‌بن، سه‌ره‌ڕای ئه‌وه‌ی که له شه‌ڕی داعشدان و له‌وه‌دا سه‌رکه‌وتوو بوون که تیرۆریسته‌کانی سه‌ر به‌و گرووپه له شاره‌کانی وه‌ک کۆبانێ و گرێ سپی ڕاو بنێن، له لایه‌ن ئه‌مریکاوه پاڵپشتی ده‌کرێن.\nله ئێستادا ئه‌ردۆغان له دووڕیانێکه و ڕێگای سێهه‌میش بۆی ڕوون نییه. یان پێویسته له ڕابردوو وانه وه‌ربگرێت و به جیدی پرۆسه‌ی ئاشتی به‌ره‌و پێش ببات و ئاگری شه‌ڕی کوردی و تورکی له وڵاته‌که‌یدا بکوژێنێته‌وه و سیاسه‌ته‌کانی به‌رامبه‌ر به سوریا که بووه‌ته هۆی تووڕه‌یی به‌شێک له خه‌ڵکی تورکیا، هه‌موار بکاته‌وه، یان درێژه به سیاسه‌ت و ڕێگا کۆنه‌که‌ی خۆی بدات و تورکیا بخاته گێژاوی په‌یوه‌ندی ئه‌سته‌م و دژاور له گه‌ڵ وڵاتانی دراوسێی خۆی. له وه‌ها ئه‌گه‌رێکیشدا هێزی به‌ره‌و لاوازی ده‌ڕوات و پلانی نه‌مانی کێشه و گرفت له گه‌ڵ دراوسێکان به‌ره‌و ئاستێکی هه‌ره به‌رزتر له کێشه و ململانێکان ده‌ڕوات.\nڕه‌نگه هه‌ڵسووکه‌وتی ئه‌ردۆغانیش گۆڕانکاری به‌سه‌ردا بێت و چاکسازی له سیاسه‌ته‌کانی ڕابردووی خۆی بکات، به‌ڵام له ئه‌رزی واقیعدا به پێی حه‌ز و خواستی هه‌ندێک له وڵاتانیش نابێت. پێویسته میسر له‌وه‌دا هۆشیار ببێت که ئه‌ردۆغان به‌رده‌وام ده‌بێت له پشتیوانی کۆمه‌ڵه‌ی ئیخوان موسلمین و ده‌یه‌وێت به هه‌ر نرخێک ئه‌وان بگه‌ڕێنێته‌وه سه‌ر ده‌سه‌ڵات.


په‌كه‌كه رێیا ناڤبه‌را مایێ و كانی ماسێ TNT دكه‌ت - دارکا مازی\nپه‌كه‌كه رێیا ناڤبه‌را مایێ و كانی ماسێ TNT دكه‌ت\nرێخستنا په‌كه‌كێ جاره‌كه دن ب ته‌رزێ ته‌رۆرا داعشێ رێیا گوندێن باشوورێ كوردستانێ مایین و TNT دكه، لێ به‌لێ ئه‌ڤ هه‌ولا وان ژ هێلا هێزێن پێشمه‌رگه ڤه راستی شكه‌ستنێ هات.\nچاڤكانیێن پێگه‌ها داركا مازی ل باشوورێ كوردستانێ ئه‌شكه‌ره كر، ئیرۆ رۆژا سێشه‌می 27/7/2021ان، هێزا پێشمه‌رگه‌هان هه‌وله‌كا دن یا رێخستنا په‌كه‌كێ ژ بۆ TNT كرنا رێیا گوندێ باشوورێ كوردستانێ ژ ناڤ بر و ماینێن كو چه‌كدارێن رێخستنێ ل سه‌ر رێیا گوندێ مایێ چاندین، ژ ناڤ برن و پۆچ كرن.\nده‌ست نیشان كر، چه‌كدارێن په‌كه‌كێ رێیا نێڤبه‌را گوندێ مایێ بۆ ناڤچه‌یا كانی ماسێ ل نێزی پرێ TNT كربوو، هێزا پێشمه‌رگه‌هان ژی بێی كو ت زراره‌ك چێببه، ئه‌ڤ TNT پۆچ كرن.\nد 6 مه‌هێن رابووری دا، په‌كه‌كێ 7 جاران رێیا گوندێن دهۆكێ TNT كرنه\nرێخستنا په‌كه‌كێ ژ سالا رابووری ڤه، ب ته‌رزێ ته‌رۆریستان ناڤچه‌یێن باشوورێ كوردستانێ، ب تایبه‌ت رێیا پێشمه‌رگه‌هان مینرێژ دكه‌ت، داوی جار ل 28 نيسانا ئيسالێ رێیا كانی ماسێ TNT كربوو و ب وێ سه‌ده‌مێ 3 كارمه‌ندێن حكوومه‌تێ كو ژ بۆ چاره‌سه‌ركرنا ئه‌لكتریكێ چووبوون ناڤچه‌یێ، بریندار كه‌تن.\nهه‌روه‌ها ل 12 ئادارا ئیسال 2021ێ، رێیا ناڤچه‌یا ب ناڤێ «چه‌پێن چیایێ گامێركێ» كو دكه‌ڤن پشتا گوندێ «راڤینا» یێ سنۆرێ پارێزگه‌ها دهۆكێ TNT كربوو.\nل 13ی هه‌مان مه‌هێ ژی، په‌كه‌كێ مایینه‌ك د رێیا پێشمه‌رگه‌هان دا ل ده‌ڤه‌را سیده‌كان دانابوو و د ئه‌نجاما وێ دا پێشمه‌رگه‌یه‌ك شه‌هید كه‌ت.\nهه‌روه‌ها ل مه‌ها شوباتا ئیسال 2021ێ ژی، رێخستنا په‌كه‌كێ رێیا گوندێن «باتیفا سه‌یدا و گوندێ راڤینا» کو دکەڤن ناڤچه‌یا کانی ماسێ یا دەڤەرا بەرواری بالا TNT دانابوو.\nجینایه‌تێن په‌كه‌كێ یێن هه‌مئاوا ل سالا رابووری ژی هه‌بوون و ل رۆژێن 3-8-11 مه‌ها 11 یا سالا 2020ێ 3 ناڤچه‌یێن باشوور TNT كربوون، لێ به‌لێ ئه‌ڤ هه‌موو هه‌ولێن په‌كه‌كێ سه‌رنه‌گرتن و ژ هێلا هێزێن ئه‌وله‌هییا باشوورێ وه‌لات ڤه هاتن ژ ناڤ برن.\nهێژای گۆتنێ یه، حكوومه‌تا باشوورێ كوردستانێ، ژ نه‌مانا ر‌ژێما سه‌دام د هه‌ولێن به‌رده‌وام دا یه ژ بۆ كو ناڤچه‌یێن باشوور ژ مین و ته‌قه‌مه‌نییان خه‌لاس بكه‌ت، ئه‌و مینێن كو ل ده‌ما خوه ڤێ رژێما دكتاتۆر د رێیا پێشمه‌رگه‌هان دا د دانان، لێ به‌لێ په‌كه‌كه ژ نووڤه هاتییه و چاڤ ل رژێما سه‌دام دكه‌ت و رێیا پێشمه‌رگه‌هان مینرێژ و TNT دكه‌ت.


هاتووچۆی سلێمانی دوو ئاگاداری بەپەلە بڵاودەکاتەوە – سنور میدیا\nهاتووچۆی سلێمانی دوو ئاگاداری بەپەلە بڵاودەکاتەوە\nبه‌ڕێوه‌به‌رایه‌تی هاتوچۆی سلێمانی هاوڵاتیان‌و شۆفێران ئاگادارده‌كاته‌وه، به‌هۆی دابه‌زینی پله‌كانی گه‌رماو بونی ته‌مومژ ئاستی بینین له‌سه‌ر ڕێگه‌ی گۆیژه‌و سنوری ناوچه‌ی شارباژێر تا ڕاده‌یه‌ك كه‌مبوته‌وه.\nلە ئاگادارییەکەدا هاتووچۆی سلێمانی ڕایگەیاندووە “به‌هۆی دابه‌زینی پله‌كانی گه‌رماو بونی ته‌مومژ ئاستی بینین له‌سه‌ر ڕێگه‌ی گۆیژه‌و سنوری ناوچه‌ی شارباژێر تا ڕاده‌یه‌ك كه‌مبوته‌وه، به‌ڕێوه‌به‌رایه‌تی هاتوچۆی سلێمانی داوا له‌هاوڵاتیان شۆفێران ده‌كات خێراییان كه‌مبكه‌نه‌وه‌و به‌كاری زۆر پێویست نه‌بێت ڕونه‌كه ئه‌و ناوچانه تا ئاسایبونه‌وه‌ی كه‌شوهه‌وا”.\nهاوکات به‌ڕێوه‌به‌رایه‌تی هاتوچۆی سلێمانی هاوڵاتیان‌و شۆفێران ئاگادارده‌كاته‌وه، له‌سه‌ر ڕێگه‌ی سه‌ره‌كی یه‌كسایدی (ده‌ربه‌ندیخان – سلێمانی) نزیك گوندی بیلكێ ئۆتۆمبێلێكی بارهه‌ڵگر وه‌رگه‌ڕاوه‌و به‌هۆیه‌وه شه‌قامه سه‌ره‌كیه‌كه هاتوچۆی ئۆتۆمبێل تێیدا بۆ ماوه‌ی كاتژمێرێك به‌ربه‌ستده‌كرێت تا ئه‌وكاته‌ی بارهه‌ڵگره‌كه له‌سه‌ر ڕێگه‌كه لاده‌درێت‌و هاتوچۆی ئۆتۆمبێل ئاسایی ده‌بێته‌وه.


بۆچى پارە لە بانکەکان نییە؟\nسەرۆکى لیژنەى دارایی پەرلەمانى کوردستان رایگەیاند، داهاتى سلێمانى کەمینەکردووە و نەبوونى پارەى نەختینەیی پێویست بۆ موچە پەیوەندى بە وەزارەتى داراییەوە هەیە و پێویستە لێکۆڵینەوە و بەدواداچوون بکات.\nزیاد جەبار کە هاوکات سەرۆکى فراکسیۆنى یەکێتییە لەچاوپێکەوتنێکدا لەگەڵ تەلەفزیۆنى حزبەکەى ئاماژەى بەوەکرد، هۆکارى سستى دابەشکردنى موچە نەبوونى پارەى نەختینەییە لەبانکەکان.\nوتى کۆى پارەى پێویست بۆ موچە ٩٠٢ ملیار دینارە، کە پێکدێت لەداهاتى نەوت و پارەکەى بەغدا و داهاتى ناوخۆ، بۆ ئەم مانگە حکومەت نوسراوى بۆ بانکى منارە لەهەولێر و بانکى ئاشتى لەسلێمانى کردووە کە داهاتى ناوخۆ ئامادە بکەن.\nبەوتەى زیاد جەبار، ئەوەى لەسلێمانى داواکراوە ٧٥ ملیار دینارە، لەکاتێکدا ساڵى پار داواى ١٦٠ ملیار کراوە، پاش بەدواداچوون دەرکەوت کە داهات کەمینەکردووە بەڵکو ئەوە بەشێکە لە داواکارى وەزارەتى دارایی بۆ دابینکردنى موچە.\nباسى لەوەشکرد، دەبێت وەزارەتى دارایی بەدواداچوون بکات کە بۆچى داهاتى ناوخۆ لەسلێمانى بەشێوەى نەختینەیی لەبانکەکان بەردەست نییە.\nسەرۆکى لیژنەى دارایی دەشڵێت، لەو نزیکەى ٢٠٠ ملیار دینارەى داهاتى ناوخۆ کە بۆ موچە تەرخاندەکرێت ٥٧%ى لە بانکى منارە لەهەولێر، ٤٣% ى لە بانکى ئاشتى لەسلێمانى دابیندەکرێت، داهاتى ناوخۆى سلێمانى ٦%ى کۆى موچە پێکدەهێنێت.\nجەختیشیکردەوە، داهاتى ناوخۆى سەرجەم شوێنەکان دەچنە بانکەکانى حکومەت و بەبڕیارى ئەنجومەنى وەزیران و فەرمانى وەزارەتى دارایی خەرجدەکرێن، پێویستە وەزارەت لێکۆڵینەوە بکات کە بۆچى پارەى نەختینەیی لە بانکەکان نییە.\nوەزیرى دارایی رونکردنەوەى نوێ لەسەر نرخى دۆلار دەدات\n2022.02.20 - 19:36\nرونکردنەوە لەسەر ئاردى بەشەخۆراک دەدرێت\n2022.02.17 - 14:15


ماڵپه‌ری ئیسلام كورد\nئه‌مرۆ چی نوێ هه‌یه؟\nبەشێکە لە زنجیرەیەک\nبیروباوەڕی ئیسلامی · یەکتاپەرستی\nپایه‌كانی ئیسلام · پایەکانی باوەڕ\nقورئان · فەرموودە\nسەردەمی پێغەمبەرایەتی · خەلافەتی ڕاشدین\nدەوڵەتی ئەمەوی · دەوڵەتی عەبباسی\nژیانی پێغه‌مبه‌ری خوا · بابه‌ته‌كان\nعومەر کوڕی خەتتاب\nعوسمان کوڕی عەفان\nعەلی کوڕی ئەبووتالیب\nسونەنی ئیبن ماجە\nمەککە • مەدینە • قودس\nمه‌تنی تحفة الأطفال\nشێوازی نوێژی پێغه‌مبه‌ر\nئامۆژگاری بۆ موسڵمانان\n24 كاتژمێر راسته‌وخۆ\nقورئان و ته‌فسیر\nجیهاد و تێكۆشان\nزانسـت و ئیعجاز\nوێــرد و پارانــه‌وه\nسه‌باره‌ت به نوێـژ\nحــــه‌ج و عومـــره\nمردن و رۆژی دوایی\nخێـزان و په‌روه‌رده\nچیرۆك و به‌سه‌رهات\nبۆنـــــه و یاده‌كــــان\nشعــــر و هۆنـــراوه\nكۆمپیوته‌ر و مۆبــایل\nئایا تا ئێستا سوودت له ماڵپه‌ری ئیسلام كورد بینیوه؟؟؟\nبه‌ڵێ زۆریش سوودم لێ بینیوه\nتا راده‌یه‌ك سوودم لێ بینیوه\nنه‌خێر سوودم لێ ی نه‌بینیوه\nمێژووی انصار الاسلام\nفیرعه‌ونی زه‌مان و قه‌یرانی...\n50 فه‌رمووده بۆ ئافره‌تان به‌شی دووه‌م\nئه‌م بابه‌ته بڵاوكراوه‌ته‌وه\nله به‌شی : به‌شی فه‌رمووده,\nئاماده‌كردنی: شاناز ئه‌حمه‌د\nده‌رباره‌ی چاكه‌كردن له‌گه‌ڵ خێزاندا\n18- فى اخر وصیة للرسول (صلى الله علیه وسلم ) قبل وفاته قال : ( الله الله فى النساء ، فإنهن عوان فى أیدیكم ، أخذتموهم بأمانة الله)\n( أخرجه النسائى فى )\nواته: له‌دوا وه‌سیه‌تی پێغه‌مبه‌ر (دروودی خوای لێ بێت) پێش وه‌فاتی فه‌رموی : بۆخاتری خوا اگاداری ئافره‌تان بن ، ئه‌وان له‌ژێر چاودێریتان و به‌ئه‌مانه‌تی خوا له‌ده‌ستی ئێوه‌دان )\n19- وقال ایضا ( خیركم خیركم لأهله وأنا خیركم لأهلی )\nواته : هه‌روه‌ها فه‌رمویه‌تی ( چاكترینتان باشترینتانن بۆ خێزانی ، منیش باشترینتانم بۆ خێزانم )\nده‌رباره‌ی په‌یوه‌ندی زایه‌ندی\n20- قال : (صلى الله علیه وسلم ) : (إذا باتت ألمرأة مهاجرة فراش زوجها لعنها الملائكة حتى ترجع )\n(رواه البخاری ومسلم )\nواته : پێغه‌مبه‌ر (دروودی خوای لێ بێت) فه‌رمویه‌تی ( ئه‌گه‌ر ئافره‌تێك به‌بێزاریی جێ ی هاوسه‌ری جێهێڵێت و به‌دوور له‌و ڕۆژ بكاته‌وه ، فریشته‌كان نه‌فره‌تی لێده‌كه‌ن و تا ده‌گه‌ڕێته‌وه )\nده‌رباره‌ی دركاندن و بردنه ده‌ری نهێنی ماڵ و په‌یوه‌ندی ژن وپیاو\n21- قال رسول الله (صلى علیه وسلم ) ( إن من شر الناس عندالله منزلة یوم القیامة الرجل یفضى إلى إمرأتة وتفیضی إلیه ثم ینشر أحدهما سر صاحبه )\n(رواه مسلم وأبوداو وغیرهما )\nواته : پێغه‌مبه‌ری خوا (دروودی خوای لێ بێت) فه‌رمویه‌تی ( خاپترین كه‌س له‌قیامه‌تدا له‌به‌رده‌م په‌روه‌ردگار پیاوێكه ده‌چێته لای خێزانی ، یان ژنێكه ده‌چێته لای مێرده‌كه‌ی و پاشان یه‌كێكیان نهێنی ئه‌وی تریان ده‌دركێنێ )\nده‌رباره‌ی وه‌سف نه‌كردنی دیمه‌نی ئافره‌تان بۆپیاو\n22- قال : (صلى الله علیه وسلم ) (لاتباشر المرأة المرأة فتنفعها لزوجها كأنه ینضر إلیها )\n(رواه البخاری )\nواته : پێغه‌مبه‌ر (دروودی خوای لێ بێت) فه‌رمویه‌تی بائافره‌تێك به ئافره‌تێكی تر نه‌گات و ئه‌ندامه‌كانی ببینێ و پاشان وه‌سفی ئه‌ندامه‌كانی بۆ مێرده‌كه‌ی بكات ، وه‌ك ئه‌وه وابێت كه‌خۆی سه‌یری بكات .\nده‌رباره‌ی قه‌ده‌غه‌كردنی خه‌ڵوه‌ت وته‌نیایی ژن وپیاو\n23- قال : (صلى الله علیه وسلم ) ( لایخلون رجل بإمرأة إلا مع ذى محرم )\nواته : باپیاوێك و ئافره‌تێك به‌ته‌نیا نه‌بن له‌شوێنێكی چۆڵدا مه‌گه‌ر مه‌حره‌مێكیان له‌گه‌ڵدا بێت )\n24- وقال :(صلى الله علیه وسلم ) أیضا : ( إیاكم والدخول على النساء ، فقال رجل من الأنصار : یارسو الله افرأیت الحمو ؟ قال : الحمو الموت )\nهه‌روه‌ها پێغه‌مبه‌ر (دروودی خوای لێ بێت) فه‌رمویه‌تی (نه‌كه‌ن سه‌ردانی ئافره‌تان به‌ته‌نیایی بكه‌ن ) پیاوێك له ئه‌نصار وتی : ئه‌ی پێغه‌مبه‌ری خوا گه‌رماڵه خه‌زورانیش یه‌كتریش بن ، فه‌رموی (ئه‌وه هه‌ر مه‌رگه )\n25- وقال : (صلى الله علیه وسلم )أیضا : ((لایخلون رجل بإمرأة إلا كان الشیطان ثالثهما )\n( رواه البخاری )\nواته : هه‌رگیز پیاو و ئافره‌تێك به‌ته‌نیا نابن ، گه‌ر شه‌یتان سێیه‌مینیان نه‌بێت .\nده‌رباره‌ی مافی پیاو له‌مۆڵه‌ت وه‌رگرتنی ژندا\n26- وقال (صلى الله علیه وسلم ) : ( لایحل للمرأة أن تصوم وزوجها شاهد إلا بإذنه ولا تأذن فى بیته إلا بإذنه )\nواته :پێغه‌مبه‌ر (دروودی خوای لێ بێت) فه‌رمویه‌تی دروست نی یه بۆئافره‌ت ئه‌گه‌ر مێرده‌كه‌ی له‌ماڵه‌وه بوو ڕۆژوی سونه‌ت بگرێت ، مه‌گه‌ر مۆڵه‌تی لێ بخوازێت ، هه‌روه‌ها بۆی نی یه میوانداری كه‌سێك بكات بۆماڵه‌وه مه‌گه‌ر ئه‌و مۆڵه‌تی بدات ).\nده‌رباره‌ی چاوپۆشی له‌هه‌ڵه‌ی هاوسه‌ر\n27 - قال : (صلى الله علیه وسلم ) (لایفرك مؤمن مؤمنة إن كره منها خلقا رضی منها اخر)\nواته :پێغه‌مبه‌ر (دروودی خوای لێ بێت) فه‌رمویه‌تی ( هیچ ئیماندارێكی پیاو بێزاری له‌به‌رامبه‌ر هاوسه‌ری ده‌رنه‌برێت ، چونكه گه‌ر كرده‌وه‌یه‌كی نواند لای په‌سه‌ند نه‌بوو ، ئه‌وا ره‌فتارێكی تری هه‌یه كه‌په‌سه‌نده‌و لێی ڕازیه )\nواته : به‌چاوی ئینصافه‌وه هه‌ڵی سه‌نگێنێت و هه‌م ڕه‌وشته‌كانی له‌پێش چاو بێت )\nده‌رباره‌ی ئه‌ركی چاودێری ماڵ و منداڵ له‌سه‌ر ژن\n28- قال: (صلى الله علیه وسلم ) ( المرأة راعیة على أهل بیت بعلها وهى مسؤلة عنهم )\nواته : ئافره‌ت چاودێره به‌سه‌ر ماڵ ومنداڵی هاوسه‌ریه‌وه ، هه‌رئه‌ویش به‌رپرسه لێیان .\nده‌رباه‌ری هاوكاری كردنی ئافره‌ت بۆپیاو\n29- قال (صلى الله علیه وسلم :) (إنما النساء شقائق الرجال )\n(رواه أبوداود )\nواته :پێغه‌مبه‌ر (دروودی خوای لێ بێت) فه‌رمویه‌تی (به‌راستی ئافره‌تان برا ( واته پاڵپشت و هاریكاری ) پیاوانن\nده‌رباره‌ی هاوكاریكردنی ژن له‌ماڵدا\n30- عن الأسود قال: ( سألت عائشة ما كان النبى یصنع فى بیتة ؟ قالت : كان یكون فى مهنة أهله (فى خدمتهم ) فإذا حضرت الصلاة خرج إلى الصلاة )\nواته :له‌ئه‌سوه‌ده‌وه ده‌گێڕنه‌وه كه‌وتویه‌تی : له‌حه‌زره‌تی عائیشه پرسیارم كرد :پێغه‌مبه‌ر (دروودی خوای لێ بێت) له‌ماڵدا چی ده‌كات ، ئه‌ویش فه‌رموی : له‌ماڵه‌وه خزمه‌ت ده‌كات و به‌ده‌م خێزانیه‌وه‌یه ، واته( یارمه‌تی ده‌دات له‌ئیش وكاری ماڵدا ) كه‌كاتی نوێژیش هات ئه‌ڕوات بۆ مزگه‌وت .\nده‌رباره‌ی پارێزگاریكردنی له‌تایبه‌تمه‌ندی ژن وپیاو\n31 قال رسول الله (صلى الله علیه وسلم ) : (لعن رسول الله المتشبهین من الرجال بالنساء والمتشبهات من النساء بالرجال )\n( رواه البخاری)\nواته :پێغه‌مبه‌ر (دروودی خوای لێ بێت) فه‌رمویه‌تی (پێغه‌مبه‌ری خوا (دروودی خوای لێ بێت) نه‌فره‌تی له‌و پیاوانه كردووه كه‌خۆیان به‌ژن ده‌چوێنن هه‌روه‌ها نه‌فره‌تی له‌و ژنانه كردووه كه‌خۆیان به‌پیاو ده‌چوێنن .\nده‌رباره‌ی سیله‌ی ره‌حم\n32- تقول أسماء بنت أبى بكر : قدمت علی أمى وهی مشركة فاستفتیت رسول الله ،قلت : قدمت علی أمى وهی راغبة (أی ترغب زیارتی) أفأصل أمی ؟ قال : نعم ،صلی أمك .\nواته : ئه‌سمای كچی ئه‌بوبه‌كر ( خوای لێ ڕازی بێت ) ده‌ڵێت (دایكم هاته لام و ئه‌وكاته باوه‌ڕی نه‌هێنابوو ، پرسیارم له‌پێغه‌مبه‌ری خوا كرد و، وتی دایكم هاتووه بۆلام و ئه‌یه‌وێت سه‌ردانم بكات ، ئایا سه‌ردانی بكه‌م ،فه‌رموی ، به‌ڵێ سیله‌ی ره‌حم له‌گه‌ڵ دایكتدا به‌جێبهێنه.\nده‌رباره‌ی مافی دایك وباوك\n33- قال (صلى الله علیه وسلم ) : ( ألا أنبئكم بأكبر الكبائر ؟ ثلاثا قلنا بلى یارسول الله ، قال : الأشراك بالله وعقوق الوالدین )\nواته : ئایا پێتان بڵێم گه‌وره‌ترین تاوانی گه‌وره كامه‌یه ؟ سێ جار ئه‌مه‌ی فه‌رموو ، وتمان به‌ڵێ ئه‌ی پێغه‌مبه‌ری خوا ، فه‌رموی ( هاوه‌ڵ بۆخوا بڕیاردان ، ئازای دڵی دایك وباوك )\nده‌رباره‌ی مافی دراوسێ\n34- قال :( یانساء المسلمات لاتحقرن جارة لجارتها ولو قرین بشاة )\nواته : پێغه‌مبه‌ر (دروودی خوای لێ بێت) فه‌رمویه‌تی (ئه‌ی بڕواداره‌كان با هیچ دراوسێ یه‌ك ژنه دراوسێكه‌ی بێ ڕِێز سه‌یر نه‌كات و شتی یه‌كتر به‌كه‌م نه‌زانن.\nله‌بواری تاییه‌تكردنی ڕۆژێك بۆ ئافره‌تان\n35- جاءت امرأة إلى رسول الله (صلى الله علیه وسلم ) فقالت : یا رسول الله أذهب الرجال بحدیثك فاجعل لنا من نفسك یوما نـأتى إلیك منه تعلمنا مما علمك الله فقال : (أجتمعن فى یوم كذا وكذا ، فاجتمعن فعلنهن رسول الله صلى الله علیه وسلم مما علمه الله )\n(رواه الخاری والمسلم )\nواته : ئافره‌تێك هات بۆلای پێغه‌مبه‌ری خوا (دروودی خوای لێ بێت) وتی : ئه‌ی پێغه‌مبه‌ری خوا هه‌موو ووتاره‌كانت بۆپیاوانه به‌ڵكو ڕۆژێكیش بۆ ئێمه‌ی دانێیت بێینه خزمه‌تت ، تا له‌وه‌ی په‌روه‌ردگار فێری كردویت فێری ئێمه‌شی بكه‌یت ، پێغه‌مبه‌ریش (دروودی خوای لێ بێت) فه‌رموی : فلاَنه ڕۆژو فیساره ڕۆژ كۆببنه‌وه ، جا كۆبونه‌وه و پێغه‌مبه‌ریش له‌وه‌ی خوای په‌روه‌ردگار فێری كردبوو ، فێری كردن ) .


Home›هەواڵ›کوردستان›یەکێتی مامۆستایان تێبینییان لەسەر پرۆسەی خوێندن و دواکەوتنی مووچە هەیە\nئەمڕۆ یەکێتیی مامۆستایانی کوردستان کۆبوونەوەی ئاسایی خۆی ئەنجامدا و وەک خۆیان دەڵێن تێبینییان لەبارەی پرۆسەی خوێندن و دواکەوتنی مووچەش هەیە.\nئەحمەد گەرمیانی جێگری سەرۆکی یەکێتیی مامۆستایانی کوردستان بە SNNی ڕاگەیاند: سێ مانگ جارێک کۆبوونەوەی مەکتەبی تەنفیزی یەکێتیی مامۆستایانی کوردستان بەڕێوە دەچێت وئەم کۆبوونەوەیەی ئەمجارەیان بەر لە پرۆسەی خوێندنی ساڵی 2020- 2021 بووە.\nوتیشی :”ئێمە وەک یەکێتی مامۆستایان چەند پێشنیازێکمان هەیە بۆ پرۆسەی خوێندنی ئەمساڵ بەتایبەتی کە تێبینیمان لەسەر پرۆسەی تەواوکاری لە خوێندن بە‌شێوەی ئەلیکترۆنی و ئۆنلاین”.\nڕونیشی کردەوە ” لەم کۆبوونەوەیەدا بە ئامادەبوونی بەرپرسی لقەکانی یەکێتیی مامۆستایان قسە لەسەر ڕەوشی مامۆستایان و دواکەوتنی مووچە و ئەرکەکانی مامۆستایان دەکەین و لە کۆتاییدا بە چەند پێشنیارێک دەردەچین کە ئاراستەی حکومەتی هەرێمی کوردستانی دەکەین”.\nبۆ ماوه‌ی 4 ساڵ سه‌رۆكی پێشووی یه‌كێتیی نێوده‌وڵه‌تی گۆڕه‌پان و مه‌یدان زیندانی ...


جیاوازی له نێوان ناو وسیفه‌ته‌كانی خوای گه‌وره - كوردی سۆرانی - ده‌سته‌ی به‌شی زمانی كوردی له ماڵپه‌ڕی ئیسلام هاوس\nپرسیار : ئایا جیاوازی چیه له نێوان ناو وسیفه‌ته‌كانی خوای گه‌وره‌دا ؟\nوه‌ڵام : ناو وسیفه‌ته‌كانی خوای گه‌وره له‌خاڵێكدا هاوبه‌شن ئه‌ویش ئه‌وه‌یه كه به‌هه‌ردووكیان دروسته ( په‌نا بگیرێت به‌خودا ) و (سوێندیشیان پێ بخورێت،بۆ نموونه بوتــرێت : ( أعوذ بالله السميــع العليم من الشيطان الرجيم ) لێـــره‌دا ســـه‌رنـج ده‌ده‌ین ( السمیع و العلیم ) هه‌ردووكیان دوو ناوی خوای گه‌وره‌ن وپه‌نایان پێگیراوه له‌شه‌ڕ وخراپه‌ی شه‌یتانی نه‌فرین لێكراو، هه‌روه‌ها دروسته په‌نا بگیرێت به صیفـه‌ته‌كانی خوای گه‌وره‌ش و بوترێت ( أعوذ برحمة الله من أهوال يوم القیامة .. ) به‌م شێوه‌یه ( الرحمة ) صیفه‌تێكی خوای گه‌وره‌یه و په‌نای پێگیراوه له‌ناڕه‌حه‌تیه‌كانی ڕۆژی دوایی .\nهه‌روه‌ها دروستیشه به‌هه‌ردوكیشیان سوێند بخورێت بۆ نمونه بوترێت : ( أُقسِمُ بالرحمن أو بالرحيم أو بالجبار ) يان سوێند خواردن به صیفه‌ته‌كانی وه ( أقسم بعزة الله تعالی ... ) .\nبه‌ڵام چه‌ند جیاوازیه‌كیشيان له‌نێواندا هه‌یه گرنگترینیان ئه‌مانه‌ن:\nیه‌كه‌م : دروسته به‌ناوه‌كانی خودا دوعا وپارِانه‌وه بكرێت ودروستیشه ووشه‌ی (عبد) بخه‌یته پێشیانه‌وه، به‌ڵام له‌گه‌ڵ سیفه‌ته‌كانیدا ئه‌مانه دروست نین، بۆ نموونه دروسته بڵێت: ( عبد الكریم ) به‌ڵام دروست نیه بڵێیت ( عبد الكرم ) وه دروسته نزا وپارِانه بكه‌یت وبڵێیت: ( یا كریم ) به‌ڵام دروست نیه بڵێیت : ( یا كرم ) .\nدووه‌م : ناوه‌كانی خوای گه‌وره سیفه‌تیشیان لێوه وه‌رده‌گیرێت وه‌ك (الرحمن) سیفه‌تی ( الرحمة ) ی لێوه وه‌رده‌گیرێت، به‌ڵام سیفه‌ته‌كانی خوای گه‌وره ناوێكیان لێوه وه‌رناگیرێت كه له‌قورئان وسوننه‌تدا نه‌هــاتبێت، وه‌ك سیفه‌تی ( الاستواء ) ناوی ( المستوی ) لێوه وه‌رناگیرێت .\nسێهه‌م : كرداره‌كانی خوای گه‌وره ناوێكیان لێوه وه‌رناگیرێت كه له‌قورئان وسوننه‌تدا نه‌هاتبێت، وه‌ك كرداری ( الغضب ) ناوترێت یه‌كێك له ناوه‌كانی خوای گه‌وره (الغاضب) ه، به‌ڵام سیفه‌ته‌كانی خوای گه‌وره له‌كرداره‌كانیه‌وه وه‌رده‌گیرێت، وه‌ك سیفه‌تی ( الغضب ) بۆ خوای گه‌وره برِیار ده‌ده‌ین، چونكه ( الغضب ) له كرده‌وه‌كانی خوای گه‌وره‌یه .\nخوای گه‌وره له‌هه‌موو كه‌س شاره‌زاتره


له‌جیهاندا تووشبووانی كۆرۆنا 38 ملیۆن و 746 هه‌زار كه‌سی تێپه‌ڕاند\nژماره‌ی تووشبووانی په‌تای ڤایرۆسی كۆرۆنای نوێ كه له شاری وهان سه‌ربه ویلایه‌تی هوبی رۆژهه‌ڵاتی چین سه‌ری هه‌ڵدا و به جیهاندا بڵاوبوویه‌وه، ٣٨ ملیۆن و ٧٤٦ هه‌زار كه‌سی تێپه‌ڕاند.\nبه‌پێی ماڵپه‌ری "Worldometer" كه زانیارییه‌كانی پشت به ئاماره‌كانی په‌تای ڤایرۆسی كۆرۆنای نوێ ده‌به‌ستێت له جیهاندا، یه‌ك ملیۆن و ٩٦ هه‌زار و ٨٨١ كه‌س له‌سه‌رانسه‌ری جیهاندا به‌هۆی په‌تاكه‌وه گیانیان له‌ده‌ستداوه.\nله كاتێكدا ژماره‌ی تووشبووانی په‌تاكه له جیهان گه‌یشتووه‌ته، ٣٨ ملیۆن و ٧٤٦ هه‌زار و ٥١٣ كه‌س، ٢٩ ملیۆن و ١٢٦ هه‌زار و ٧٥٢ تووشبووی په‌تاكه چاكبوونه‌ته‌وه و هه‌شت ملیۆن و ٥٢٢ هه‌زار و ٨٨٠ كه‌سیش له‌ئێستادا، هه‌ڵگری ڤایرۆسه‌كه‌ن و چاره‌سه‌ر وه‌رده‌گرن.\nویلایه‌ته یه‌كگرتووه‌كانی ئه‌مریكا، زۆرترین ژماره‌ی تووشبوون و گیانله‌ده‌ستدانی به په‌تاكه‌یان لێ تۆماركردووه كه تا ئێستا، هه‌شت ملیۆن و ١٥٠ هه‌زار و ٤٣ حاڵه‌تی تووشبوون و، ٢٢١ هه‌زار و ٨٤٣ حاڵه‌تی گیانله‌ده‌ستدانی به‌و په‌تایه تۆمار كراوه.